title: 2000 m. birželio 29 d Tarybos Sprendimas dėl Socialinės apsaugos komiteto įsteigimo

text:
Svarbus teisinis pranešimas

|

32000D0436

Oficialusis leidinys L 172 , 12/07/2000 p. 0026 - 0027

		Tarybos Sprendimas2000 m. birželio 29 ddėl Socialinės apsaugos komiteto įsteigimo(2000/436/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 202 straipsnį,kadangi:(1) 1999 m. liepos 14 d. komunikate "Dėl socialinės apsaugos modernizavimo suderintos strategijos" Komisija pateikė pasiūlymų dėl bendradarbiavimo socialinės apsaugos srityje stiprinimo, be kitų dalykų, siūlydama sudaryti aukšto lygio pareigūnų grupę.(2) 2000 m. vasario 16 d. rezoliucijoje dėl Komisijos komunikato dėl socialinės apsaugos modernizavimo suderintos strategijos Europos Parlamentas pritarė Komisijos informaciniam pranešimui ir tokios grupės sudarymui.(3) 1999 m. gruodžio 17 d. išvadose dėl bendradarbiavimo modernizuojant ir gerinant socialinę apsaugą stiprinimo [1] Taryba pabrėžė poreikį bendradarbiauti modernizuojant socialinę apsaugą, remiantis struktūriniu ir nuolatiniu dialogu, tolesniais veiksmais ir keitimusi informacija, patirtimi bei gera praktika tarp valstybių narių.(4) Tose pačiose išvadose Taryba:- pritarė Komisijos pasiūlymui sukurti sustiprinto bendradarbiavimo mechanizmą, kuris veiktų aukšto lygio pareigūnų grupei įgyvendinant šiuos veiksmus,- pabrėžė, kad toks bendradarbiavimas turėtų apimti visas socialinės apsaugos formas bei padėti valstybėms narėms tam tikrais atvejais tobulinti ir stiprinti jų socialinės apsaugos sistemas, remiantis nacionaliniais prioritetais, bei prisiminė valstybių narių kompetenciją organizuoti ir finansuoti socialinę apsaugą,- ypač atkreipė dėmesį į tai, kad šis naujas bendradarbiavimas tobulinant ir modernizuojant socialinę apsaugą turėtų būti nuoseklus, derėtų ir sąveikautų su Europos užimtumo strategija bei makroekonominiu dialogu,- pritarė šiems keturiems bendriesiems Komisijos nustatytiems tikslams: siekti, kad už darbą būtų mokama ir garantuojamos užtikrintos pajamos, garantuotos pensijos ir subalansuotos pensijų sistemos, skatinti socialinę integraciją ir užtikrinti aukštos kokybės subalansuotą sveikatos apsaugą; bei pripažino, kad visiems tikslams yra būdingi finansiniai aspektai,- pabrėžė, kad siekiant šių keturių tikslų visose veiklos srityse turi įsigalėti moterų ir vyrų lygybė, ir- pabrėžė socialinių partnerių vaidmenį socialinės apsaugos modernizavimo procese.(5) 2000 m. kovo 23 d. ir 24 d. Europos Vadovų Tarybos susitikimo Lisabonoje išvadose pripažinta socialinės apsaugos reikšmė tolesnei aktyvios ir dinamiškos Europos gerovės valstybės plėtrai ir modernizavimui bei Taryba paraginta stiprinti valstybių narių bendradarbiavimą naudojantis tobulesniais informavimo tinklais, keičiantis patirtimi ir geriausia praktika, kurios yra svarbiausios šios srities priemonės.(6) Norėdama paremti šį bendradarbiavimą, Lisabonos Europos Vadovų Taryba aukšto lygio pareigūnų grupei pavedė tam tikras svarbias užduotis, pirmiausia:- parengti tolesnės socialinės apsaugos ilgalaikės perspektyvos raidos studiją, ypač atkreipiant dėmesį į pensijų sistemų subalansavimą, ir- dalyvauti nustatant adekvačius tikslus ir apibrėžiant statistinius rodiklius, kurie padėtų įgyvendinti valstybių narių ir Europos Sąjungos pastangas skatinti socialinę integraciją.(7) Reikėtų tęsti pagal minėtas Tarybos išvadas sudarytos laikinos aukšto lygio pareigūnų grupės pradėtą darbą, pagal šį sprendimą ją pakeičiant patariamuoju komitetu,NUSPRENDĖ:1 straipsnis1. Siekiant sustiprinti valstybių narių bendradarbiavimą socialinės apsaugos politikos srityje visiškai laikantis Sutarties ir deramai atsižvelgiant į Bendrijos institucijų ir įstaigų įgaliojimus, šiuo sprendimu įsteigiamas Patariamasis socialinės apsaugos komitetas (toliau — "komitetas").2. Komitetas vykdo šias užduotis:- atlieka socialinės apsaugos politikos raidos valstybėse narėse ir Bendrijoje priežiūrą,- skatina valstybių narių ir Komisijos keitimąsi informacija, patirtimi ir gera praktika,- nepažeisdamas Sutarties 207 straipsnio rengia socialinės apsaugos metinę ataskaitą, kurią pateikia Tarybai ir kurioje praneša apie politikos raidą įgyvendinant Tarybos nurodytus tikslus.Tarybos ar Komisijos prašymu arba savo iniciatyva komitetas gali rengti kitas ataskaitas ar nuomones, arba imtis kito darbo savo kompetencijos srityje.3. Prireikus komitetas bendradarbiauja su kitomis atitinkamomis ekonominės politikos klausimus sprendžiančiomis institucijomis ir komitetais, pavyzdžiui, su Užimtumo komitetu ir Ekonominės politikos komitetu.4. Vykdydamas savo mandatą komitetas užmezga atitinkamus ryšius su socialiniais partneriais.2 straipsnis1. Komitetą sudaro du kiekvienos valstybės narės paskirti atstovai ir du Komisijos atstovai. Atstovams gali padėti du pakaitiniai nariai.2. Prireikus pagal darbotvarkę komitetas gali pakviesti nepriklausomus ekspertus.3 straipsnis1. Komitetas iš valstybių narių atstovų išrenka pirmininką neatnaujinamai dvejų metų kadencijai.2. Pirmininkui padeda keturi pavaduotojai, kurių du komitetas išrenka iš savo narių dvejų metų laikotarpiui. Trečiasis pavaduotojas — tai Tarybai pirmininkaujančios valstybės narės atstovas, o ketvirtasis — kitais metais pirmininkavimą perimsiančios valstybės narės atstovas.3. Komisija komitetui teikia analitinę ir organizacinę pagalbą. Ji paskiria savo personalo narį sekretoriumi, kuris, padėdamas komitetui vykdyti užduotis, laikosi komiteto nurodymų. Rengdama susirinkimus Komisija bendradarbiauja su Tarybos Generaliniu Sekretoriatu.4. Komitetas nustato savo darbo tvarkos taisykles.5. Komiteto susirinkimus sušaukia jo pirmininkas savo iniciatyva arba ne mažiau kaip pusės Komiteto narių prašymu.4 straipsnisSpecialių klausimų sprendimą komitetas gali pavesti pakaitiniams nariams arba dėl šios priežasties sudaryti darbo grupes. Tokiais atvejais, susirinkimams pirmininkauja komiteto narys arba pakaitinis narys, arba komiteto paskirtas Komisijos pareigūnas. Darbo grupės gali pakviesti ekspertų, kurie jiems padėtų.5 straipsnis1999 m. gruodžio 17 d. Tarybos sprendimu sudaryta laikinoji aukšto lygio pareigūnų darbo grupė nutraukia savo veiklą pirmojo šiuo sprendimu įsteigto komiteto susirinkimo dieną. Pirmasis komiteto susirinkimas sušaukiamas ne vėliau kaip praėjus šešiems mėnesiams nuo šio sprendimo priėmimo dienos.Priimta Liuksemburge, 2000 m. birželio 29 d.Tarybos varduPirmininkasM. Arcanjo[1] OL C 8, 2000 1 12, p. 7.--------------------------------------------------


title: 2008/173/EB: 2008 m. vasario 18 d. Tarybos sprendimas dėl antrosios kartos Šengeno informacinės sistemos (SIS II) bandymų

text:
1.3.2008

               LT

               Europos Sąjungos oficialusis leidinys

               L 57/14

      TARYBOS SPRENDIMAS

   2008 m. vasario 18 d.
   dėl antrosios kartos Šengeno informacinės sistemos (SIS II) bandymų
   (2008/173/EB)
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į 2001 m. gruodžio 6 d. Tarybos sprendimą 2001/886/TVR dėl antros kartos Šengeno informacinės sistemos (SIS II) sukūrimo (1), ypač į jo 4 straipsnio c punktą ir 6 straipsnio 6 dalį,
   atsižvelgdama į Komisijos pasiūlymą,
   kadangi:

               (1)

               2001 m. gruodžio 6 d. Tarybos reglamentu (EB) Nr. 2424/2001 dėl antros kartos Šengeno informacinės sistemos (SIS II) sukūrimo (2) ir Sprendimu 2001/886/TVR Komisijai buvo pavesta sukurti antrosios kartos Šengeno informacinę sistemą (SIS II). SIS II tinklo kūrimo reikalavimai nustatyti 2007 m. kovo 16 d. Komisijos sprendime 2007/170/EB, nustatančiame Šengeno informacinės sistemos II tinklo reikalavimus (pirmasis ramstis) (3) ir 2007 m. kovo 16 d. Komisijos sprendime 2007/171/EB, nustatančiame Šengeno informacinės sistemos II tinklo reikalavimus (trečiasis ramstis) (4).

               (2)

               Antrosios kartos Šengeno informacinė sistema (SIS II) sukurta Europos Parlamento ir Tarybos reglamentu (EB) Nr. 1987/2006 (5) ir Tarybos sprendimu 2007/533/TVR (6) dėl antrosios kartos Šengeno informacinės sistemos (SIS II) sukūrimo, veikimo ir naudojimo. Šis sprendimas neturi įtakos šiems tekstams, įskaitant jų baigiamąsias nuostatas.

               (3)

               Šios baigiamosios nuostatos apibrėžia sąlygas, kuriomis Taryba, vieningai sprendžiant jos nariams, atstovaujantiems SIS 1 + dalyvaujančių valstybių narių Vyriausybėms, galės nustatyti šių tekstų įsigaliojimo datą. Jose, inter alia, numatoma, kad, kaip nurodyta Reglamento (EB) Nr. 1987/2006 55 straipsnio 3 dalies c punkte ir Sprendimo 2007/533/TVR 71 straipsnio 3 dalies c punkte, Komisija pareiškia, jog sėkmingai užbaigtas išsamus SIS II veikimo bandymas, kurį kartu su valstybėmis narėmis atlieka Komisija, o Tarybos parengiamieji organai patvirtina siūlomus bandymo rezultatus ir patvirtinama, kad SIS II veikimo lygis atitinka bent SIS 1 + pasiektą lygį.

               (4)

               Suprantama, kad šis reglamentas turėtų būti papildytas ateityje priimant atitinkamus teisės aktus, išsamiai reglamentuojančius SIS II išsamaus bandymo organizavimą ir koordinavimą, kuris turėtų būti vykdomas visapusiškai bendradarbiaujant valstybėms narėms ir Komisijai. CS-SIS turėtų ir toliau priklausyti tik Komisijos kompetencijai.

               (5)

               Bandymus būtina atlikti, siekiant nustatyti, ar SIS II gali veikti pagal SIS II reglamentuojančiuose teisės aktuose apibrėžtus techninius ir funkcinius reikalavimus.

               (6)

               Bandymais taip pat turėtų būti įvertinti nefunkciniai reikalavimai, pavyzdžiui, patikimumas, prieinamumas ir našumas.

               (7)

               Būtina, kad Komisija išbandytų, ar centrinė SIS II gali būti prijungta prie valstybių narių nacionalinių sistemų, o SIS 1 + dalyvaujančios valstybės narės turėtų imtis būtinų techninių priemonių, kad galėtų tvarkyti SIS II duomenis ir keistis papildoma informacija.

               (8)

               Būtina patikslinti, kokias tolesnes su tam tikrų SIS II bandymų užbaigimu susijusias užduotis turėtų atlikti Komisija ir valstybės narės.

               (9)

               Būtina nustatyti bandymų specifikacijų apibrėžties, parengimo ir taikymo reikalavimus, taip pat nustatyti bandymų patvirtinimo būdą.

               (10)

               SIS II gali pradėti veikti tik tada, kai visos SIS 1 + dalyvaujančios valstybės narės bus tinkamai pasirengusios tvarkyti SIS II duomenis. Todėl atvejai, kai valstybė narė mano, kad bandymai nebuvo sėkmingai atlikti, turėtų būti pagrįsti dokumentais.

               (11)

               Komitetas, padedantis Komisijai kuriant SIS II, nurodytas Sprendimo 2001/886/TVR 6 straipsnyje, nepareiškė palankios nuomonės dėl Komisijos priemonių projekto. Todėl Komisija Tarybai pateikė pasiūlymą dėl priemonių, kurių turi būti imtasi, ir informavo Europos Parlamentą pagal Sprendimo 2001/886/TVR 6 straipsnio 5 dalį.

               (12)

               Jungtinė Karalystė taiko šį sprendimą pagal Protokolo dėl Šengeno acquis integravimo į Europos Sąjungos sistemą, pridėto prie ES sutarties ir EB sutarties, 5 straipsnį ir 2000 m. gegužės 29 d. Tarybos sprendimo 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti taikant kai kurias Šengeno acquis nuostatas (7) 8 straipsnio 2 dalį.

               (13)

               Airija taiko šį sprendimą pagal Protokolo dėl Šengeno acquis integravimo į Europos Sąjungos sistemą, pridėto prie ES sutarties ir EB sutarties, 5 straipsnį ir 2002 m. vasario 28 d. Tarybos sprendimo 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (8) 5 straipsnio 1 dalį ir 6 straipsnio 2 dalį.

               (14)

               Islandijos ir Norvegijos atžvilgiu šiuo reglamentu plėtojamos Šengeno acquis nuostatos, kaip jos apibrėžtos Europos Sąjungos Tarybos ir Islandijos Respublikos bei Norvegijos Karalystės susitarime dėl šių dviejų valstybių asociacijos įgyvendinant, taikant ir plėtojant Šengeno acquis
                   (9), patenkančios į Tarybos sprendimo 1999/437/EB dėl tam tikrų šio susitarimo taikymo priemonių (10) 1 straipsnio G punkte nurodytą sritį.

               (15)

               Šveicarijos atžvilgiu šiuo reglamentu plėtojamos Šengeno acquis nuostatos, kaip jos apibrėžtos Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (11), patenkančios į Sprendimo 1999/437/EB 1 straipsnio G punkte, kuris siejamas su Tarybos sprendimų 2008/144/TVR (12) ir 2008/146/EB (13) dėl to Susitarimo sudarymo Europos Sąjungos ir Europos bendrijos vardu 3 straipsniais,

         NUSPRENDĖ:
   1 straipsnis
   Specifikacijos, taikomos tam tikriems SIS II bandymams, susijusiems su centrine SIS II, ryšių infrastruktūra ir centrinės SIS II bei nacionalinių sistemų (N.SIS II) sąsajomis, ir būtent šių bandymų apimtis bei tikslai, jiems taikomi reikalavimai ir jų procesas, yra nustatyti priede.
   2 straipsnis
   Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

      Priimta Briuselyje, 2008 m. vasario 18 d.

            Tarybos vardu

            Pirmininkas

         D. RUPEL

      (1)  OL L 328, 2001 12 13, p. 1. Sprendimas su pakeitimais, padarytais Sprendimu 2006/1007/TVR (OL L 411, 2006 12 30, p. 78). Pataisyta OL L 27, 2007 2 2, p. 43.

      (2)  OL L 328, 2001 12 13, p. 4. Reglamentas su pakeitimais, padarytais Reglamentu (EB) Nr. 1988/2006 (OL L 411, 2006 12 30, p. 1). Pataisyta OL L 27, 2007 2 2, p. 3.

      (3)  OL L 79, 2007 3 20, p. 20.

      (4)  OL L 79, 2007 3 20, p. 29.

      (5)  OL L 381, 2006 12 28, p. 4.

      (6)  OL L 205, 2007 8 7, p. 63.

      (7)  OL L 131, 2000 6 1, p. 43.

      (8)  OL L 64, 2002 3 7, p. 20.

      (9)  OL L 176, 1999 7 10, p. 36.

      (10)  OL L 176, 1999 7 10, p. 31.

      (11)  OL L 53, 2008 2 27, p. 52.

      (12)  OL L 53, 2008 2 27, p. 50.

      (13)  OL L 53, 2008 2 27, p. 1.

      PRIEDAS
      1.   SIS II BANDYMŲ APIMTIS
      Tam tikrais šiame sprendime nurodytais SIS II bandymais įrodoma, kad centrinė SIS II, ryšių infrastruktūra ir centrinės SIS II bei nacionalinių sistemų (N.SIS II) (išskyrus Bulgarijos ir Rumunijos) (1) sąsajos veikia pagal SIS II teisiniuose dokumentuose nustatytus techninius ir funkcinius reikalavimus.
      SIS II bandymais taip pat turi būti įrodoma, kad centrinė SIS II, ryšių infrastruktūra ir centrinės SIS II bei nacionalinių sistemų (N.SIS II) sąsajos gali veikti pagal nefunkcinius, pavyzdžiui, patikimumo, prieinamumo ir veikimo, reikalavimus.
      2.   SIS II BANDYMŲ PROCESO IŠSAMI APIMTIS IR VYKDYMO TVARKA
      Bandymų eiliškumas, jų tikslas, apimtis ir vykdymo tvarka yra išdėstyti toliau.

                  Pirmasis bandymų etapas skirtas SIS II ryšių infrastruktūros junglumo ir atsparumo bandymams.

                  Antrasis bandymų etapas skirtas centrinės SIS II be N.SIS II bandymams.

                  Trečiasis bandymų etapas skirtas centrinės SIS II ir kai kurių N.SIS II bandymams, taip pat kiekvienos nacionalinės sistemos atitikties sąsajos valdymo dokumento pagrindinėje versijoje apibūdintoms specifikacijoms bandymams.

            Bandymų rezultatus SIS II komitetui praneša SIS II komiteto įsteigta Bandymų patariamoji grupė (2). Bandymų patariamoji grupė nustato, suskirsto į kategorijas ir aprašo visas nustatytas problemas ir pasiūlo galimus sprendimo būdus. Kad Bandymų patariamoji grupė galėtų atlikti savo užduotį, Komisijos tarnybos ir valstybių narių ekspertai jai teikia visą būtiną informaciją.
      2.1.   Bandymų dokumentai
      Komisija apibrėžia išsamias bandymų specifikacijas. Komisija susijusioms valstybėms narėms pateikia bandymų specifikacijų projektą ir galutines bandymų specifikacijas bei bandymų valdymo ir koordinavimo nuostatas laikydamasi tvarkaraščio, dėl kurio susitarta su valstybių narių ekspertais.
      2.2.   Bandymų koordinavimas
      Visus bandymų dokumentuose nurodytus bandymus koordinuoja Komisija. Šiuo tikslu Komisija glaudžiai bendradarbiauja su Bandymų patariamąja grupe.
      2.3.   Bandymų vykdymas
      Komisija kartu su susijusiomis valstybėmis narėmis bandymus vykdo remdamasi bandymų specifikacijomis laikydamasi tvarkaraščio, dėl kurio susitarta su valstybių narių ekspertais, ir turi įrodyti, kad bandymų rezultatai atitinka bandymų specifikacijose numatytus rezultatus.
      Dėl N.SIS II atitikties bandymų, kiekviena valstybė narė, padedant Komisijai, vykdo bandymus ir užtikrina, kad jie būtų vykdomi sklandžiai pagal sutartą tvarkaraštį.
      2.4.   Bandymų rezultatų patvirtinimas
      Bandymų patariamoji grupė tam tikrų SIS II bandymų rezultatus praneša SIS II komitetui. Bandymų patariamoji grupė nustato, suskirsto į kategorijas ir aprašo visas nustatytas problemas ir pasiūlo galimus sprendimo būdus. Kad Bandymų patariamoji grupė galėtų atlikti savo užduotį, Komisijos tarnybos ir valstybių narių ekspertai jai teikia visą būtiną informaciją.
      Komisija nusprendžia, ar tam tikri SIS II bandymai buvo užbaigti sėkmingai, atsižvelgdama į valstybių narių ekspertų SIS II komitete pareikštą nuomonę.
      Jeigu pagal bandymų dokumentus bandymai suskirstyti į atskirus etapus, Komisija, prieš pradedant kitą etapą, valstybėms narėms praneša kiekvieno etapo rezultatus.
      Tvirtinant N.SIS II atitikties bandymų rezultatus atsižvelgiama į ataskaitą, kurią parengia valstybių narių paskirtas ekspertas ir kurioje pateikiama išsami bandymų rezultatų analizė bei išvados dėl valstybių narių nacionalinių sistemų patvirtinimo.
      Jei valstybė narė mano, kad bandymai negalėjo būti sėkmingai užbaigti, ji tai turėtų nurodyti ataskaitoje.
      2.5.   Ryšių infrastruktūros bandymai
      Šių bandymų tikslas – įrodyti, kad SIS II ryšių infrastruktūra, įskaitant vienodą nacionalinę sąsają (NI–SIS), gali veikti pagal Sprendimuose 2007/170/EB ir 2007/171/EB nustatytus reikalavimus. Tokie bandymai apima SIS II ryšių infrastruktūros, veikiančios tarp CS–SIS ir kiekvienos NI–SIS bei tarp CS-SIS ir atsarginio CS-SIS skyriaus, junglumo ir atsparumo bandymus, taip pat vietinių nacionalinių sąsajų (LNI) ir, atitinkamais atvejais, atsarginių vietinių nacionalinių sąsajų (BLNI) atsparumo bandymus.
      2.6.   Centrinės SIS II ir nacionalinių sistemų atitikties bandymai
      Visos centrinės SIS II bandymų serijos tikslas – patikrinti, ar centrinė SIS II atitinka funkcines ir nefunkcines specifikacijas, apibrėžtas ICD (sąsajos valdymo dokumento) pagrindinėje versijoje ir DTS (išsamiose techninėse specifikacijose).
      N.SIS II atitikties bandymo tikslas – užtikrinti kiekvienos N.SIS II suderinamumą su CS–SIS ir patikrinti nacionalinių sistemų atitiktį sąsajos valdymo dokumento pagrindinei versijai. N.SIS II atitikties bandymai gali būti vykdomi tuo pat metu kaip ir centrinės SIS II bandymai.
      Sėkmingai užbaigus tam tikrus SIS II bandymus, Komisija SIS II komitete praneša valstybių narių ekspertams, kad ryšių infrastruktūros ir centrinės SIS II bandymų rezultatai atitinka bandymų specifikacijose numatytus rezultatus.
      Sėkmingai užbaigus tam tikrus SIS II bandymus, Komisija parengia centrinės SIS II perkėlimo aplinką. Aplinka turi būti stabili ir tinkama perkėlimui atlikti.
      3.   SĄSAJOS VALDYMO DOKUMENTO (ICD) PAGRINDINĖS VERSIJOS IR IŠSAMIOS TECHNINĖS SPECIFIKACIJOS (DTS), SKIRTOS BANDYMAMS
      Centrinė SIS II ir visų valstybių narių nacionalinės sistemos (N.SIS II) bandomos pagal tokias pačias specifikacijas.
      Komisijos parengtose DTS apibrėžiamos funkcinės ir nefunkcinės centrinės SIS II specifikacijos.
      Komisijos parengtame ICD apibrėžiama centrinės SIS II ir nacionalinių sistemų sąsaja. Jame pateikiamos sistemų tiesioginės sąveikos techninės specifikacijos pagal duomenų pobūdį ir perduodamus pranešimus, naudojamus protokolus, įvykių laiką ir eiliškumą.
      ICD ir DTS nustatytos specifikacijos nekinta nustatytą laikotarpį, o abiejų sistemų atnaujinimo laikas nustatomas diegimo plane, kuriame nustatoma pagrindinė versija konkrečiam bandymų etapui. Apie bandymų metu aptiktas problemas pranešama, jos nagrinėjamos ir ištaisomos pagal diegimo valdymo ir susijusių keitinių valdymo planą. Diegimo planą ir susijusių keitinių valdymo planą parengia Komisija, atsižvelgdama į valstybių narių ekspertų nuomonę.
      4.   BANDYMŲ ETAPŲ REZULTATŲ TARPINĖ IR GALUTINĖ ATASKAITA
      Komisija reguliariai rengia bandymų būklės ataskaitas. Ataskaitoje nurodoma, kuris bandymo etapas tuo metu turi būti vykdomas ir kurios valstybės narės jį užbaigė, pradėjo ar dar nepradėjo. Jei pastebima, kad kyla problemų dėl projekto grafiko, šios problemos ir jų priežastys turėtų būti nurodytos.
      Užbaigus kiekvieną bandymų etapą, Komisija parengia ataskaitą apie jų rezultatus, nustatytas problemas ir galimus sprendimo būdus. Tais atvejais, kai valstybė narė mano, kad bandymai negalėjo būti sėkmingai užbaigti, protokolui skirtame pranešime ji nurodo šį faktą įvardydama priežastis.

         (1)  Kitų, SIS 1 + nedalyvaujančių, valstybių narių, pavyzdžiui, Kipro, dalyvavimas šiame sprendime nurodytuose SIS II bandymuose neturi įtakos jokiam būsimam Tarybos sprendimui dėl SIS II visapusiško taikymo.

         (2)  Bandymų patariamoji grupė, sukurta 2007 m. balandžio 27 d. pagal SIS II komiteto darbo tvarkos taisyklių 7 straipsnį, atsiskaito SIS II komitetui. Ji teikia ataskaitą po kiekvienos bandymų dalies, kad padėtų parengti sprendimą dėl SIS II bandymų rezultatų patvirtinimo.


title: 2003 m. lapkričio 27 d. Tarybos Sprendimas įgaliojantis valstybes nares, kurios yra 1960 m. liepos 29 d. Paryžiaus konvencijos dėl atsakomybės prieš trečią šalį atominės energijos srityje Susitariančiosios Šalys, Europos bendrijos interesais pasirašyti Protokolą, iš dalies pakeičiantį tą Konvenciją

text:
Svarbus teisinis pranešimas

|

32003D0882

Oficialusis leidinys L 338 , 23/12/2003 p. 0030 - 0031

		Tarybos Sprendimas2003 m. lapkričio 27 d.įgaliojantis valstybes nares, kurios yra 1960 m. liepos 29 d. Paryžiaus konvencijos dėl atsakomybės prieš trečią šalį atominės energijos srityje Susitariančiosios Šalys, Europos bendrijos interesais pasirašyti Protokolą, iš dalies pakeičiantį tą Konvenciją(2003/882/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 61 straipsnio c punktą ir 67 straipsnio 5 dalį kartu su 300 straipsnio 2 dalies pirmąja pastraipa,atsižvelgdama į Komisijos pasiūlymą,kadangi:(1) Dėl Protokolo, iš dalies pakeičiančio 1960 m. liepos 29 d. konvenciją dėl atsakomybės prieš trečią šalį atominės energijos srityje, su pakeitimais, padarytais 1964 m. sausio 28 d. papildomu protokolu ir 1982 m. lapkričio 16 d. protokolu (toliau – Paryžiaus konvencija), buvo susitarta siekiant padidinti kompensacijas, skiriamas branduolinių avarijų sukeltos žalos aukoms. Jame numatoma padidinti atsakomybės sumas ir išplėsti civilinės atsakomybės už branduolinės energijos padarytą žalą aplinkai sistemą.(2) Pagal 2002 m. rugsėjo 13 d. Tarybos derybų direktyvas Komisija susitarė dėl Protokolo, kuriuo iš dalies keičiama Paryžiaus konvencija dėl tų dalykų, kurie priskiriami Europos bendrijos kompetencijai. Tačiau Tarybos derybų direktyvose nebuvo numatyta susitarti dėl sąlygos, leidžiančios Bendrijai prisijungti prie Protokolo.(3) Paryžiaus konvencijos Susitariančiosios Šalys galutinai priėmė Protokolą. Protokolo tekstas neprieštarauja Tarybos derybų direktyvoms.(4) Bendrija turi išimtinę kompetenciją iš dalies keisti Paryžiaus konvencijos 13 straipsnį, jei toks pakeitimas turėtų įtakos taisyklėms, nustatytoms 2000 m. gruodžio 22 d. Tarybos reglamente (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo [1]. Valstybės narės kompetencijoje lieka Protokole aptariami dalykai, neturintys įtakos Bendrijos teisei. Esant tokiam dalinių pakeitimų Protokolo objektui ir tikslui, Bendrijos kompetencijai priklausančios Protokolo nuostatos negali būti priimamos atskirai nuo valstybių narių kompetencijai priklausančių nuostatų.(5) Protokolas, iš dalies pakeičiantis Paryžiaus konvenciją, ypač svarbus turint omenyje Bendrijos ir valstybių narių interesus, kadangi juo padidinamos kompensacijos už branduolinių avarijų sukeltą žalą.(6) Prie Paryžiaus konvencijos ir ją iš dalies pakeičiančio Protokolo negali prisijungti regioninės organizacijos. Dėl to Bendrija negali pasirašyti ar ratifikuoti Protokolo ar prie jo prisijungti. Tokiomis aplinkybėmis ir tik didelės išimties tvarka yra pagrįsta tai, kad valstybės narės pasirašytų Protokolą Bendrijos interesais.(7) Tačiau trys valstybės narės, būtent Austrija, Airija ir Liuksemburgas nėra Paryžiaus konvencijos šalys. Atsižvelgiant į tai, kad Protokolas iš dalies pakeičia Paryžiaus konvenciją, kad Reglamentas (EB) Nr. 44/2001 leidžia ta Konvencija susaistytoms valstybėms narėms toliau taikyti joje nustatytas taisykles dėl jurisdikcijos, ir kad Protokolas iš esmės nepakeičia Konvencijos taisyklių dėl jurisdikcijos, yra objektyviai pagrįsta tai, kad šis sprendimas turėtų būti skirtas tik toms valstybėms narėms, kurios yra Paryžiaus konvencijos Šalys. Taigi Austrija, Airija ir Liuksemburgas ir toliau remiasi Bendrijos taisyklėmis, nustatytomis Reglamente (EB) Nr. 44/2001, ir taiko jas Paryžiaus konvencijos ir šią Konvenciją iš dalies pakeičiančio Protokolo aptariamoje srityje.(8) Dėl to valstybės narės, kurios yra Paryžiaus konvencijos šalys, Europos bendrijos interesais ir šiame sprendime nustatytomis sąlygomis turėtų pasirašyti iš dalies pakeičiantį Paryžiaus konvenciją Protokolą, kuris bus sudarytas vėliau. Dėl tokio pasirašymo neturi pablogėti Austrijos, Airijos ir Liuksemburgo padėtis.(9) Taigi Protokolo nuostatas Europos bendrijoje taikys tik tos valstybės narės, kurios dabar yra Paryžiaus konvencijos šalys, tos nuostatos nepablogins Austrijos, Airijos ir Liuksemburgo padėties.(10) Jungtinė Karalystė ir Airija yra susaistytos Reglamentu (EB) Nr. 44/2001 ir dėl to dalyvauja priimant šį sprendimą.(11) Pagal Protokolo 1 ir 2 straipsnius dėl Danijos pozicijos, pridėtos prie Europos Sąjungos sutarties ir Europos bendrijos steigimo sutarties, Danija nedalyvauja priimant šį sprendimą ir nėra saistoma nei jo paties, nei dėl jo taikymo,PRIĖMĖ ŠĮ SPRENDIMĄ:1 straipsnis1. Nepažeidžiant Bendrijos galių, valstybės narės, kurios šiuo metu yra Paryžiaus konvencijos šalys, Europos bendrijos interesais pasirašo iš dalies pakeičiantį Paryžiaus konvenciją Protokolą, kuris bus sudarytas vėliau. Dėl tokio pasirašymo neturi pablogėti Austrijos, Airijos ir Liuksemburgo padėtis.2. Protokolo, iš dalies pakeičiančio Paryžiaus konvenciją, tekstas pridedamas prie šio sprendimo.3. Šiame sprendime sąvoka "valstybė narė" – tai visos valstybės narės, išskyrus Austriją, Airiją, Daniją ir Liuksemburgą.2 straipsnisValstybės narės stengiasi pasirašyti Protokolą iki 2003 m. gruodžio 31 d.3 straipsnisPasirašydamos Protokolą, iš dalies keičiantį Paryžiaus konvenciją, valstybės narės raštu informuoja Ekonominio bendradarbiavimo ir plėtros organizacijos Generalinį Sekretorių apie tai, kad pasirašymas įvyko laikantis šio sprendimo nuostatų.4 straipsnisŠis sprendimas skirtas valstybėms narėms, kaip numatyta Europos bendrijos steigimo sutartyje.Priimta Briuselyje, 2003 m. lapkričio 27 d.Tarybos varduPirmininkasR. Castelli[1] OL L 12, 2001 1 16, p. 1.--------------------------------------------------


title: 2008/191/EB: 2008 m. vasario 18 d. Tarybos sprendimas dėl Europos bendrijos ir Libano Respublikos susitarimo dėl oro susisiekimo paslaugų tam tikrų aspektų sudarymo

text:
5.3.2008

               LT

               Europos Sąjungos oficialusis leidinys

               L 60/25

      TARYBOS SPRENDIMAS

   2008 m. vasario 18 d.
   dėl Europos bendrijos ir Libano Respublikos susitarimo dėl oro susisiekimo paslaugų tam tikrų aspektų sudarymo
   (2008/191/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas su Libano Respublika dėl oro susisiekimo paslaugų tam tikrų aspektų pagal 2003 m. birželio 5 d. sprendimo priede pateiktus mechanizmus ir nurodymus.

               (3)

               Šis Susitarimas buvo pasirašytas Bendrijos vardu, atsižvelgiant į galimą vėlesnį jo sudarymą pagal Tarybos sprendimą 2006/543/EB (2).

               (4)

               Susitarimą reikėtų patvirtinti,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Libano Respublikos susitarimas dėl oro susisiekimo paslaugų tam tikrų aspektų.
   2 straipsnis
   Tarybos pirmininkas įgaliojamas paskirti asmenį, įgaliotą perduoti Susitarimo 8 straipsnio 1 dalyje numatytą pranešimą.

      Priimta Briuselyje, 2008 m. vasario 18 d.

            Tarybos vardu

            Pirmininkas

         D. RUPEL

      (1)  2005 m. rugsėjo 6 d. nuomonė (dar nepaskelbta Oficialiajame leidinyje).

      (2)  OL L 215, 2006 8 5, p. 15.


title: 2009/226/EB: 2008 m. balandžio 22 d. Europos Parlamento sprendimas dėl Europos geležinkelio agentūros 2006 finansinių metų sąskaitų uždarymo

text:
31.3.2009

               LT

               Europos Sąjungos oficialusis leidinys

               L 88/216

         2008 m. balandžio 22 d.

      EUROPOS PARLAMENTO SPRENDIMAS

   dėl Europos geležinkelio agentūros 2006 finansinių metų sąskaitų uždarymo
   (2009/226/EB)
   EUROPOS PARLAMENTAS,
   atsižvelgdamas į 2006 finansinių metų Europos geležinkelio agentūros galutines metines ataskaitas (1),
   atsižvelgdamas į Audito Rūmų ataskaitą dėl Europos geležinkelio agentūros 2006 finansinių metų galutinių metinių ataskaitų kartu su Agentūros atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2004 m. balandžio 29 d. Europos Parlamento ir Tarybos reglamentą (EB) Nr. 881/2004, įsteigiantį Europos geležinkelio agentūrą (4), ypač į jo 39 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A6–0123/2008),

               1.

               pažymi, kad Europos geležinkelio agentūros galutinės metinės ataskaitos pridėtos prie Audito Rūmų ataskaitos;

               2.

               pritaria Europos geležinkelio agentūros 2006 finansinių metų sąskaitų uždarymui;

               3.

               paveda Pirmininkui perduoti šį sprendimą Europos geležinkelio agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 54.

      (2)  OL C 309, 2007 12 19, p. 67.

      (3)  OL L 248, 2002 9 16, p. 1.

      (4)  OL L 164, 2004 4 30, p. 1.

      (5)  OL L 357, 2002 12 31, p. 72.


title: 2012 m. birželio 5 d. Tarybos sprendimas 2012/291/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO, ir pratęsiamas jų galiojimo terminas

text:
6.6.2012

               LT

               Europos Sąjungos oficialusis leidinys

               L 146/46

         TARYBOS SPRENDIMAS 2012/291/BUSP
   2012 m. birželio 5 d.
   kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (1), EULEX KOSOVO, ir pratęsiamas jų galiojimo terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2008 m. vasario 4 d. Taryba priėmė Bendruosius veiksmus 2008/124/BUSP (2) dėl Europos Sąjungos teisinės valstybės misijos Kosove, EULEX KOSOVO, įsteigimo;

               (2)

               2010 m. birželio 8 d. Taryba priėmė Sprendimą 2010/322/BUSP (3), kuriuo iš dalies pakeisti Bendrieji veiksmai 2008/124/BUSP ir jų galiojimo terminas pratęstas dvejiems metams iki 2012 m. birželio 14 d.;

               (3)

               atsižvelgiant į strateginėje apžvalgoje išdėstytas rekomendacijas, misija turėtų būti pratęsta dar dvejiems metams;

               (4)

               orientacinė finansavimo suma apima laikotarpį iki 2012 m. birželio 14 d. Bendrieji veiksmai 2008/124/BUSP turėtų būti iš dalies pakeisti, kad būtų nustatyta nauja orientacinė finansavimo suma, numatyta laikotarpiui nuo 2012 m. birželio 15 d. iki 2013 m. birželio 14 d.;

               (5)

               EULEX KOSOVO bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus;

               (6)

               todėl Bendrieji veiksmai 2008/124/BUSP turėtų būti atitinkamai iš dalies pakeisti,

         PRIĖMĖ ŠĮ SPRENDIMĄ:
   1 straipsnis
   Bendrieji veiksmai 2008/124/BUSP iš dalies keičiami taip:

               1)

               3 straipsnis papildomas šiuo punktu:

                           „j)

                           įgyvendindama savo įgaliojimus, bendradarbiauja su valstybių narių ir trečiųjų valstybių teisminėmis ir teisėsaugos institucijomis.“;

               2)

               6 straipsnis pakeičiamas taip:
               „6 straipsnis
               EULEX KOSOVO struktūra
               1.   EULEX KOSOVO yra viena BSGP misija Kosove.
               2.   EULEX KOSOVO įsteigia:

                           a)

                           savo pagrindinę būstinę Prištinoje;

                           b)

                           prireikus biurus Kosove;

                           c)

                           prireikus ryšių palaikymo tarnybas; ir

                           d)

                           paramos padalinį Briuselyje.“;

               3)

               9 straipsnio 4 dalis pakeičiama taip:
               „4.   Visi personalo nariai atlieka savo pareigas ir veikia vadovaudamiesi misijos interesais. Visi personalo nariai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendimu 2011/292/ES dėl ES įslaptintos informacijos apsaugai užtikrinti skirtų saugumo taisyklių (4).

               4)

               14 straipsnis iš dalies keičiamas taip:

                           a)

                           1 dalis pakeičiama taip:
                           „1.   Civilinės operacijos vadas vadovauja misijos vadovo vykdomam saugumo priemonių planavimui ir užtikrina jų tinkamą bei veiksmingą įgyvendinimą EULEX KOSOVO pagal 7 ir 11 straipsnius, koordinuodamas savo veiklą su Europos išorės veiksmų tarnyba.“;

                           b)

                           7 dalis pakeičiama taip:
                           „7.   Misijos vadovas užtikrina ES įslaptintos informacijos apsaugą pagal Sprendimą 2011/292/ES.“;

               5)

               16 straipsnio 1 dalis pakeičiama taip:
               „1.   Orientacinė finansavimo suma, skirta su EULEX KOSOVO susijusioms išlaidoms padengti iki 2010 m. spalio 14 d., yra 265 000 000 EUR.
               Orientacinė finansavimo suma, skirta su EULEX KOSOVO susijusioms išlaidoms padengti nuo 2010 m. spalio 15 d. iki 2011 m. gruodžio 14 d., yra 165 000 000 EUR.
               Orientacinė finansavimo suma, skirta su EULEX KOSOVO susijusioms išlaidoms padengti nuo 2011 m. gruodžio 15 d. iki 2012 m. birželio 14 d., yra 72 800 000 EUR.
               Orientacinė finansavimo suma, skirta su EULEX KOSOVO susijusioms išlaidoms padengti nuo 2012 m. birželio 15 d. iki 2013 m. birželio 14 d., yra 111 000 000 EUR.
               Sprendimą dėl orientacinės finansavimo sumos, skirtos vėlesnio laikotarpio EULEX KOSOVO išlaidoms padengti, priima Taryba.“;

               6)

               18 straipsnis pakeičiamas taip:
               „18 straipsnis
               Informacijos ir dokumentų teikimas
               1.   Vyriausiasis įgaliotinis įgaliojamas pagal Sprendimą 2011/292/ES teikti Jungtinėms Tautoms, NATO / KFOR ir kitoms trečiosioms šalims, susijusioms su šiais bendraisiais veiksmais, EULEX KOSOVO tikslais parengtą ES įslaptintą informaciją ir dokumentus, pažymėtus atitinkamo, ne aukštesnio nei kiekvienai iš jų yra numatyta, lygio slaptumo žyma. Siekiant palengvinti šį procesą, sudaromi vietiniai techninio pobūdžio susitarimai.
               2.   Vadovaujantis Sprendimu 2011/292/EB, atsiradus konkrečioms ir su veikla susijusioms neatidėliotinoms reikmėms, vyriausiasis įgaliotinis taip pat įgaliojamas teikti kompetentingoms vietos valdžios institucijoms EULEX KOSOVO tikslais parengtą ES įslaptintą informaciją ir dokumentus, pažymėtus ne aukštesnio nei „RESTREINT UE/EU RESTRICTED“ lygio slaptumo žyma. Visais kitais atvejais tokia informacija ir dokumentai kompetentingoms vietos valdžios institucijoms teikiami tokia tvarka, kuri atitinka tokių institucijų bendradarbiavimo su ES lygį.
               3.   Vyriausiasis įgaliotinis įgaliojamas teikti Jungtinėms Tautoms, NATO / KFOR, kitoms trečiosioms šalims, susijusioms su šiais bendraisiais veiksmais, ir atitinkamoms vietos valdžios institucijoms neįslaptintus ES dokumentus, susijusius su Tarybos svarstymais dėl EULEX KOSOVO, kuriems pagal Tarybos darbo tvarkos taisyklių (5) 6 straipsnio 1 dalį taikomas profesinės paslapties reikalavimas.
               4.   Tokius įgaliojimus, taip pat teisę sudaryti pirmiau nurodytus susitarimus vyriausiasis įgaliotinis gali suteikti jam pavaldiems asmenims, civilinės operacijos vadui ir (arba) misijos vadovui.

               7)

               20 straipsnio antra pastraipa pakeičiama taip:
               „Jie nustoja galioti 2014 m. birželio 14 d.“

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. birželio 5 d.

            Tarybos vardu

            Pirmininkas

         N. WAMMEN

      (1)  Šia nuoroda nedaroma poveikio pozicijoms dėl statuso ir ji neprieštarauja JT Saugumo Tarybos rezoliucijai Nr. 1244/99 bei Tarptautinio Teisingumo Teismo nuomonei dėl Kosovo nepriklausomybės deklaracijos.

      (2)  OL L 42, 2008 2 16, p. 92.

      (3)  OL L 145, 2010 6 11, p. 13.

      (4)  OL L 141, 2011 5 27, p. 17.“;

      (5)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35). “;


title: 1993 m. gruodžio 15 d. Tarybos sprendimas dėl Jungtinių Tautų bendrosios klimato kaitos konvencijos sudarymo

text:
Svarbus teisinis pranešimas

|

31994D0069

Oficialusis leidinys L 033 , 07/02/1994 p. 0011 - 0012 specialusis leidimas suomių kalba: skyrius 11 tomas 29 p. 0027  specialusis leidimas švedų kalba: skyrius 11 tomas 29 p. 0027

		Tarybos sprendimas1993 m. gruodžio 15 d.dėl Jungtinių Tautų bendrosios klimato kaitos konvencijos sudarymo(94/69/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 130s straipsnio 1 dalį siejant su 228 straipsnio 3 dalies pirmąja pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Bendrija ir jos valstybės narės dalyvavo Jungtinių Tautų Generalinės Asamblėjos įkurto Tarpvyriausybinio derybų komiteto surengtose derybose dėl Bendrosios klimato kaitos konvencijos parengimo [4],kadangi 1992 m. birželio 3–14 d. Rio de Žaneire vykusioje Jungtinių Tautų konferencijoje aplinkos ir plėtros klausimais Bendrija ir visos jos valstybės narės pasirašė Jungtinių Tautų Bendrąją klimato kaitos konvenciją,kadangi kaip nurodyta Konvencijos 2 straipsnyje, galutinis Konvencijos tikslas yra pasiekti, kaip numatyta atitinkamose Konvencijos nuostatose, kad šiltnamio efektą sukeliančių dujų koncentracijos kiekiai atmosferoje stabilizuotųsi iki tokio lygio, kad pavojingas antropogeninis poveikis nesutrikdytų klimato sistemos, ir tą padaryti per tokį laikotarpį, kad ekosistemos galėtų natūraliai prisitaikyti prie klimato kaitos, kad nekiltų pavojus maisto produktų gamybai ir kad būtų sudarytos sąlygos tvariai ekonominei plėtrai;kadangi ratifikavus Konvenciją, išsivysčiusios ir kitos Konvencijos I priede išvardytos šalys bus įpareigotos imtis priemonių, ribojančių CO2 ir kitų Monrealio protokolu nereglamentuotų šiltnamio efektą sukeliančių dujų antropogeninės kilmės emisiją, siekiant iki šio dešimtmečio pabaigos individualiomis ar bendromis pastangomis sumažinti šią antropogeninės kilmės emisiją iki 1990-ųjų lygio;kadangi pasirašant Konvenciją Bendrija ir jos valstybės narės dar kartą patvirtino tikslą iki 2000 metų visoje Bendrijoje stabilizuoti išmetamų CO2 dujų kiekį neviršijant 1990-ųjų lygio, kaip nurodyta 1990 m. spalio 29 d., 1991 m. gruodžio 13 d. bei 1992 m. gegužės 5 ir 26 d. Tarybos išvadose;kadangi pagal 22 straipsnį Konvencija teikiama ratifikuoti, priimti ar patvirtinti ją pasirašiusioms valstybėms ir regioninėms ekonominės integracijos organizacijoms;kadangi prevencinė veikla siekiant užkirsti kelią pavojingai antropogeninės kilmės klimato kaitai turi būti vykdoma tarptautiniu ir nacionaliniu lygiu;kadangi ir Bendrija, ir valstybės narės yra kompetentingos tam tikrose srityse, kurioms taikoma Konvencija; kadangi siekdamos tinkamai įgyvendinti visus Konvencija prisiimamus įsipareigojimus Bendrija ir jos valstybės narės turi tapti Susitariančiosiomis Šalimis;kadangi įsipareigojimą riboti Konvencijos 4 straipsnio 2 dalyje nurodytą antropogeninės kilmės CO2 dujų emisiją įgyvendins visa Bendrija; ir Bendrija, ir jos valstybės narės vykdys veiklą pagal savo turimą kompetenciją;kadangi Bendrija pažymi, kad valstybės narės imsis būtinų priemonių, kurios leistų kuo anksčiau ir, kiek įmanoma, vienu metu deponuoti valstybių narių ir Bendrijos ratifikavimo ar patvirtinimo dokumentus,NUSPRENDĖ:1 straipsnisEuropos bendrijos vardu patvirtinama 1992 m. birželio mėn. Rio de Žaneire pasirašyta Jungtinių Tautų Bendroji klimato kaitos konvencija.Konvencijos tekstas pateikiamas šio sprendimo A priede.2 straipsnis1. Pagal Konvencijos 22 straipsnio 1 dalį Tarybos pirmininkas Europos bendrijos vardu deponuoja patvirtinimo dokumentą Jungtinių Tautų Generaliniam Sekretoriui.2. Tuo pat metu pagal Konvencijos 22 straipsnio 3 dalį Tarybos pirmininkas deponuoja šio sprendimo B priede pateiktą pareiškimą dėl kompetencijos bei C priede pateiktą pareiškimą.Priimta Briuselyje, 1993 m. gruodžio 15 d.Tarybos varduPirmininkasM. De Galan[1] OL C 44, 1993 2 16, p. 1.[2] OL C 194, 1993 7 19, p. 358.[3] OL C 201, 1993 7 26, p. 1.[4] 1990 m. gruodžio 19 d. Jungtinių Tautų Generalinės Asamblėjos Rezoliucija 45/212 dėl pasaulinio klimato apsaugos dabartinės ir ateinančių žmonijos kartų labui.--------------------------------------------------


title: 2005/479/EB: 2005 m. birželio 24 d. Tarybos sprendimas, dėl Regionų komiteto pakaitinio nario skyrimo

text:
2.7.2005

               LT

               Europos Sąjungos oficialusis leidinys

               L 171/27

         TARYBOS SPRENDIMAS
   2005 m. birželio 24 d.
   dėl Regionų komiteto pakaitinio nario skyrimo
   (2005/479/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Didžiosios Britanijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB (1) dėl Regionų komiteto narių ir pakaitinių narių skyrimo laikotarpiui nuo 2002 m. sausio 26 d. iki 2006 m. sausio 25 d.

               (2)

               Mirus Ruth BAGNALL Regionų komiteto pakaitinio nario vieta tapo laisva,

         NUSPRENDĖ
   1 straipsnis
   Likusiam kadencijos laikui iki 2006 m. sausio 25 d. Regionų komiteto pakaitiniu nariu skiriama Sharon TAYLOR, Member of the East of England Regional Assembly (Stevenage Borough Council), vietoje Ruth BAGNALL.
   2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Liuksemburge, 2005 m. birželio 24 d.

            Tarybos vardu

            Pirmininkas

         L. LUX

      (1)  OL L 24, 2002 1 26, p. 38.


title: 2005/343/EB: 2005 m. balandžio 11 d. Komisijos sprendimas, nustatantis ekologinius kriterijus ir susijusius vertinimo bei patikros reikalavimus, taikomus suteikiant nešiojamiems kompiuteriams Bendrijos ekologinius ženklus (pranešta dokumentu Nr. C(2005) 1027)Tekstas svarbus EEE.

text:
4.5.2005

               LT

               Europos Sąjungos oficialusis leidinys

               L 115/35

      KOMISIJOS SPRENDIMAS

   2005 m. balandžio 11 d.
   nustatantis ekologinius kriterijus ir susijusius vertinimo bei patikros reikalavimus, taikomus suteikiant nešiojamiems kompiuteriams Bendrijos ekologinius ženklus
   (pranešta dokumentu Nr. C(2005) 1027)
   (tekstas svarbus EEE)
   (2005/343/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos (1), ypač į jo 6 straipsnio 1 dalies antrąją pastraipą,
   pasitarusi su Europos Sąjungos ekologinio ženklinimo valdyba,
   kadangi:

               (1)

               Pagal Reglamentą (EB) Nr. 1980/2000 Bendrijos ekologinį ženklą galima skirti produktui, kuris dėl savo savybių ypač padeda geriau įgyvendinti pagrindinius aplinkos apsaugos reikalavimus.

               (2)

               Reglamente (EB) Nr. 1980/2000 numatyta, kad konkretūs ekologinio ženklinimo kriterijai, kurie yra nustatomi pagal Europos Sąjungos ekologinio ženklinimo valdybos parengtus kriterijus, turi būti nustatomi pagal produktų grupes.

               (3)

               Reglamente taip pat numatoma, kad kriterijai, taikomi skiriant ekologinius ženklus, bei su tokiais kriterijais susiję vertinimo ir patikros reikalavimai turi būti peržiūrimi tinkamu laiku iki kiekvienai produktų grupei nustatytų kriterijų galiojimo laikotarpio pabaigos.

               (4)

               Siekiant atsižvelgti į rinkos pokyčius, tikslinga peržiūrėti ekologinius kriterijus, nustatytus 2001 m. rugpjūčio 28 d. Komisijos sprendime 2001/687/EB, nustatančiame ekologinius kriterijus, taikomus suteikiant nešiojamiems kompiuteriams Bendrijos ekologinius ženklus (2).

               (5)

               Be to, siekiant pabrėžti, kad įrenginiai su jutiklinio ekrano klaviatūra turi būti įtraukti į produktų grupę, o produktai, kurie iš esmės nėra skirti kompiuteriu atliekamų veiksmų atlikimui, turi būti neįtraukti į tą grupę, būtina iš dalies pakeisti tame sprendime pateiktą produktų grupės apibrėžimą.

               (6)

               Todėl aiškumo sumetimais Sprendimas 2001/687/EB turėtų būti pakeistas.

               (7)

               Peržiūrėti ekologiniai kriterijai ir susiję vertinimo bei patikros reikalavimai turėtų galioti ketverius metus.

               (8)

               Tikslinga numatyti tam tikrą, ne ilgesnį nei 12 mėnesių, pereinamąjį laikotarpį, kad gamintojai, kurių produktams ekologinis ženklas buvo suteiktas iki pranešimo apie šį sprendimą datos arba kuri yra pateikę paraišką dėl tokio ženklo suteikimo iki tos datos, turėtų pakankamai laiko suderinti savo produktus su peržiūrėtais kriterijais ir reikalavimais.

               (9)

               Šiame sprendime numatytos priemonės atitinka Reglamento (EB) Nr. 1980/2000 17 straipsniu įkurto komiteto nuomonę,

         PRIĖMĖ ŠĮ SPRENDIMĄ:
   1 straipsnis
   „Nešiojamų kompiuterių“ produktų grupei priskiriami kompiuteriai, kuriuos galima naudoti daugelyje vietų, susidedantys iš sisteminio įrenginio ir vaizduoklio, sujungtų į vieną bloką, skirtą lengvai pernešti iš vienos vietos į kitą, ir kurie gali būti naudojami su vidinėmis baterijomis.
   Šiai produktų grupei priskiriami produktai su jutiklinio ekrano klaviatūra.
   Šiai produktų grupei nėra priskiriami produktai, kurie iš esmės nėra skirti kompiuteriu atliekamų veiksmų atlikimui.
   2 straipsnis
   Kad nešiojamam kompiuteriui galima būtų suteikti Bendrijos ekologinį ženklą pagal Reglamentą (EB) Nr. 1980/2000, prietaisas turi būti priskiriamas „nešiojamų kompiuterių“ produktų grupei ir turi atitikti šio sprendimo priede išdėstytus ekologinius kriterijus.
   3 straipsnis
   „Nešiojamų kompiuterių“ produktų grupei taikomi ekologiniai kriterijai ir susiję vertinimo bei patikros reikalavimai galioja iki 2009 m. balandžio 30 d.
   4 straipsnis
   Administravimo tikslais „nešiojamų kompiuterių“ produktų grupei priskiriamas kodas „018“.
   5 straipsnis
   Sprendimas 2001/687/EB panaikinamas.
   6 straipsnis
   Ekologinius ženklus, suteiktus produktams, priklausantiems „nešiojamų kompiuterių“ produktų grupei, iki pranešimo apie šį sprendimą dienos galima ir toliau naudoti iki 2006 m. kovo 31 d.
   Jeigu prašymai suteikti ekologinį ženklą „nešiojamų kompiuterių“ produktų grupei priklausančiam produktui buvo pateikti iki pranešimo apie šį sprendimą dienos, tokiems produktams ekologinis ženklas gali būti suteikiamas pagal Sprendime 2001/687/EB apibrėžtas sąlygas. Tokiais atvejais ekologinis ženklas gali būti naudojamas iki 2006 m. kovo 31 d.
   7 straipsnis
   Šis sprendimas skirtas valstybėms narėms.

      Priimta Briuselyje, 2005 m. balandžio 11 d.

            Komisijos vardu

         Stavros DIMAS

            Komisijos narys

      (1)  OL L 237, 2000 9 21, p. 1.

      (2)  OL L 242, 2001 9 12, p. 11.

      PRIEDAS
      BENDRIEJI REIKALAVIMAI
      Kad įgytų teisę gauti ekologinį ženklą, nešiojamas kompiuteris (toliau – produktu) turi būti priskirti 1 straipsnyje apibrėžtai produktų grupei ir atitikti šio sprendimo priede nustatytus kriterijus, ir, kaip nurodyta kriterijuose, atlikus pagal paraišką bandymus, turi atitikti šio sprendimo priede nustatytus kriterijus. Bandymus atlieka laboratorijos, atitinkančios bendruosius reikalavimus, nustatytus standarto EN ISO 17025. Tam tikrais atvejais galima taikyti kitus bandymų metodus, jeigu juos, kaip lygiaverčius, pripažįsta paraišką vertinanti kompetentinga institucija. Jeigu bandymai neminimi arba nurodomi atlikti tikrinant arba kontroliuojant, kompetentingos institucijos turėtų atitinkamai remtis pareiškėjų pateikiamomis deklaracijomis bei dokumentais ir (arba) nepriklausomų patikrų rezultatais.
      Rekomenduojama, kad kompetentingos institucijos, vertindamos paraiškas ir tikrindamos, kaip laikomasi minėtų kriterijų, atsižvelgtų į pripažintų aplinkos apsaugos valdymo sistemų, pvz., EMAS arba ISO 14001, įgyvendinimą. (Pastaba: tokių valdymo sistemų nėra privaloma įgyvendinti.)
      EKOLOGINIAI KRITERIJAI
      1.   Energijos taupymas
      Nešiojamas kompiuteris turi lengvai pasiekiamą jungiklį (įjungti ir išjungti).
      Kompiuteris palaiko ACPI (1) S3 ramybės būseną (sustabdo operatyvinę atmintį RAM), kad būtų suvartojama ne daugiau kaip 3 vatai energijos. Kompiuteris turi išeiti iš šios būsenos, reaguodamas į komandą, gautą:

                  —

                  iš modemo,

                  —

                  iš tinklo jungties,

                  —

                  iš klaviatūros arba pelės.

            Būsenos pakeitimo pereinant iš darbo į ACPI S3 ramybės būseną numatytasis laikas yra ne daugiau kaip 15 minučių neveikimo. Gamintojas privalo šią funkciją įjungti.
      Ramybės būsenoje nešiojamas kompiuteris sunaudoja ne daugiau kaip 2 vatus energijos, kai baterijos yra visiškai įkrautos, o maitinimo šaltinis prijungtas prie elektros tinklo. Šiomis aplinkybėmis ramybės būsena yra būsena, į kurią pereinama, davus komandą išjungti kompiuterį.
      Nešiojamojo kompiuterio maitinimo šaltinio galia – ne didesnis negu 0,75 vato, jis yra prijungtas prie elektros tinklo, bet prie kompiuterio neprijungtas.

         Pareiškėjas pateikia kompetentingai institucijai ataskaitą, patvirtinančią, jog sunaudota energija ACPI S3 būsenoje ir ramybės būsenoje buvo išmatuota, taikant galiojančio „Energy Star“
          (2)
         savitarpio supratimo memorandume dėl kompiuterių nustatytą tvarką. Ataskaitoje nurodoma abiejose būsenose išmatuota sunaudota energija. Pareiškėjas nurodo, kad tenkinami maitinimo šaltiniui keliami reikalavimai.

      2.   Eksploatacijos prailginimas
      Suteikiama trejų metų nuo pagaminimo dienos garantija, užtikrinanti galimybę gauti atitinkamas baterijas, maitinimo šaltinius, klaviatūrą ir jos dalis. Be to, nešiojamas kompiuteris atitinka tokius kriterijus:

                  —

                  kompiuteris konstruojamas taip, kad galima būtų greitai prieiti prie atminties ir ją pakeisti,

                  —

                  kompiuteris konstruojamas taip, kad būtų galima pakeisti kietąjį diską ir, jeigu įmanoma, CD arba DVD valdymo įrenginį.

            Pareiškėjas pareiškia kompetentingai institucijai, kad produktas atitinka šiuos reikalavimus.
      3.   Gyvsidabrio kiekis vaizduoklyje
      Kiekvienoje foninio LCD plokščio vaizduoklio apšvietimo lempoje yra ne daugiau nei 3 mg gyvsidabrio. PDA (Personal data assistant) vaizduoklyje negali būti gyvsidabrio.

         Pareiškėjas pareiškia kompetentingai institucijai, kad produktas atitinka šiuos reikalavimus.

      4.   Triukšmas
      Nešiojamo kompiuterio sisteminio įrenginio „deklaruotasis akustinis garso galingumas“ (1pW) pagal ISO 9296 3.2.5 punkto reikalavimus – ne didesnis negu:

                  —

                  3,5 B(A) tuščiaeigėje būsenoje (atitinka 35 dB(A)),

                  —

                  4,0 B(A) kreipties į disko valdymo įrenginį metu (atitinka 40 dB(A)).

         Pareiškėjas pateikia kompetentingai institucijai ataskaitą, parengtą pagal ISO 17025 akredituotos nepriklausomos bandymų laboratorijos, patvirtinančią, jog triukšmo lygis buvo išmatuotas laikantis ISO 7779 standartų reikalavimų, ir deklaruojamas pagal ISO 9296 standartą. Ataskaitoje nurodomas bei pagal ISO 9296 standarto 3.2.5 punkto reikalavimus deklaruojamas triukšmo lygis, išmatuotas tuščiaeigėje būsenoje ir kreipties į disko valdymo įrenginį metu.

      5.   Elektromagnetinis spinduliavimas
      Nešiojamas kompiuteris atitinka EN50279 standarte A kategorijai nustatytus reikalavimus.

         Pareiškėjas pateikia kompetentingai institucijai ataskaitą, patvirtinančią, kad produkto spinduliuotės ribos atitinka reikalavimus.

      6.   Grąžinimas, perdirbimas ir pavojingos medžiagos
      Gamintojas siūlo vartotojui nemokamai grąžinti produktą ir visas detales, išskyrus tas, kurias užteršė patys vartotojai (pvz., naudodami medicinoje arba branduolinėje energetikoje), atnaujinti arba perdirbti ir pakeisti. Be to, produktas atitinka šiuos kriterijus:

                  a)

                  kvalifikuotas asmuo pats vienas gali produktą išmontuoti;

                  b)

                  gamintojas patikrina, kaip produktas išardomas ir pateikia išmontavimo ataskaitą, su kuria, jos paprašiusios, gali susipažinti trečiosios šalys. Be kita ko, ataskaitoje patvirtinama, jog:

                              —

                              jungtis nesunku rasti ir pasiekti,

                              —

                              jungtys yra kiek galima labiau standartizuotos,

                              —

                              jungtys pasiekiamos įprastais įrankiais,

                              —

                              LCD vaizduoklio foninio apšveitimo lempas nesudėtinga išimti;

                  c)

                  pavojingas medžiagas galima pašalinti;

                  d)

                  90 % (pagal svorį) korpuso ir išorės struktūros plastmasinių ir metalinių medžiagų yra techniškai perdirbamos;

                  e)

                  jeigu būtina ženklinti, ženklai yra lengvai pašalinami arba yra nuolatiniai;

                  f)

                  plastmasinės dalys:

                              —

                              yra be technologinių švino ar kadmio priedų,

                              —

                              sudarytos iš vieno polimero arba suderinamų polimerų, išskyrus dangą, kurią sudaro ne daugiau negu dvi polimerų rūšys, kurias galima pašalinti,

                              —

                              neturi metalinių intarpų, kurių vienas žmogus negalėtų pašalinti įprastais įrankiais;

                  g)

                  plastmasinėse dalyse nėra polibrominuotų bifenilų (PBB) antipirenų arba polibrominuotų difenilo eterių (PBDE), apibrėžtų Europos Parlamento ir Tarybos direktyvos 2002/95/EB (3) 4 straipsnyje. Taikant šį reikalavimą atsižvelgiamą į vėlesnius Direktyvos pakeitimus dėl Deca-BDE naudojimo.
                  Plastmasinėse dalyse nėra chloroparafinų, kurių grandinės ilgis yra 10–17 anglies atomų I chloro kiekis didesnis, nei 50 % svorio (CAS Nr. 85535-84-8 ir CAS Nr. 85535-85-9).
                  Pareiškėjas kompetentingai institucijai patvirtina atitikimą šiems reikalavimams;

                  h)

               daugiau nei 25 g sveriančiose plastmasinėse detalėse nėra antipirenų, dėl kurių, pateikus paraišką dėl ekologinio ženklo, įrašomas kuris nors iš šių perspėjimų:

                           Pavojingos sveikatai:

                                          R45 (gali sukelti vėžinius susirgimus)

                                          R46 (gali sukelti paveldimus genetinius pakitimus)

                                          R60 (gali pakenkti vaisingumui)

                                          R61 (gali pakenkti negimusiems kūdikiams)

                           Pavojingos aplinkai:

                                          R50 (labai kenksmingi vandens organizmams)

                                          R50/R53 (labai kenksmingi vandens organizmams, gali sukelti ilgalaikį neigiamą poveikį vandens aplinkai)

                                          R51/R53 (labai kenksmingi vandens organizmams, gali sukelti ilgalaikį neigiamą poveikį vandens aplinkai),

                                          kaip apibrėžta Tarybos direktyvoje 67/548/EEB (4).

                  i)

                  plastmasinės dalys pažymimos nenuvaloma žyma, kurioje nurodoma medžiaga pagal ISO 11469: 2000 standartą. Kriterijus netaikomas presuotoms plastikinėms medžiagoms ir plokščiųjų ekranų šviesos kreiptuvams.

                  j)

                  Baterijose yra ne daugiau negu 0,0001 % baterijos svorio gyvsidabrio, 0,001 % kadmio arba 0,01 % švino.

         Pareiškėjas pareiškia, kad produktas atitinka šiuos reikalavimus ir pateikia paraišką vertinančiai kompetentingai institucijai išmontavimo ataskaitos egzempliorių.

      Taikant 6(h) kriterijų, jeigu yra naudojami kokie nors antipirenai, dėl jų jokie pirmiau minėti perspėjimai neįrašomi, taip pat jie neįvardijami Direktyvos 67/548/EEB I priede ar jos paskesniuose pakeitimuose dėl pavojingų medžiagų klasifikavimo, pakavimo ir žymėjimo. Šis reikalavimas netaikomas antipirenams, kurie panaudoti pakeičia savo cheminę sudėtį taip, kad dėl jų negali būti įrašomas nei vienas iš pirmiau išvardytų perspėjimų, taip pat jeigu apdorotoje detalėje mažiau nei 0,1 % antipireno išlieka tos pačios formos, kaip iki panaudojimo. Visi daugiau nei 25 g. sveriančiose plastmasinėse detalėse naudojami antipirenai turi būti nurodyti paraiškos dokumentuose, nurodant jų pavadinimą ir CAS numerį.
      7.   Nurodymai vartotojui
      Produktas parduodamas vartotojui kartu su instrukcija, kurioje patariama, kaip derėtų produktą tinkamai ekologiškai naudoti, ir visų pirma:

                  a)

                  patariama, kaip valdyti energijos sunaudojimą, taip pat informuojama, kad išjungus šias funkcijas, bus sunaudojama daugiau energijos, ir dėl to išaugs eksploatacijos išlaidos;

                  b)

                  informuojama, kad iš maitinimo tinklo gaunamą elektros energiją galima sumažinti iki nulio, jeigu kompiuteris atjungiamas nuo maitinimo šaltinio arba energija išjungiama pačiame kištukiniame lizde;

                  c)

                  informuojama apie garantiją ir galimybę gauti atsarginių dalių. Jeigu vartotojas pageidauja atnaujinti arba pakeisti sudėtines dalis, jam pateikiama informacija apie tinkamus dalių gamintojus;

                  d)

                  informuojama, kad produktas buvo suprojektuotas taip, kad jį būtų galima tinkamai perdirbti, ir jo nederėtų išmesti;

                  e)

                  patariama, kaip vartotojas galėtų pasinaudoti gamintojo pasiūlymu produktą grąžinti;

                  f)

                  informuojama, kaip tinkamai naudoti WLAN plokštes iki minimumo sumažinant pavojus dėl saugumo;

                  g)

                  informuojama, kad produktui yra skirtas Bendrijos ekologinis ženklas, trumpai paaiškinant, ką tai reiškia, kartu nurodant, jog daugiau sužinoti apie ekologinį ženklą galima tinklalapyje, adresu (http://europa.eu.int/ecolabel).

         Pareiškėjas pareiškia, kad produktas atitinka šiuos reikalavimus, ir paraišką vertinančiai kompetentingai institucijai pateikia naudojimo taisyklių egzempliorių.

      8.   Pakuotė
      Pakuotė turi atitikti šiuos reikalavimus:

                  a)

                  Visos pakuotės dalys turi būti lengvai rankiniu būdu išardomos į atskiras medžiagas, kad jas būtų lengviau perdirbti.

                  b)

                  Jeigu taikoma, ne mažiau, kaip 80 % kartoninės pakuotės turi būti pagaminta iš perdirbtos žaliavos.

         Įvertinimas ir tikrinimas: Pareiškėjas pareiškia, kad produktas atitinka šiuos reikalavimus, ir paraišką vertinančiai kompetentingai institucijai pateikia pakuotės pavyzdį (-ius).

      9.   Ekologiniame ženkle pateikiama informacija
      Ekologinio ženklo 2 langelyje yra šie įrašai:

                  —

                  taupantis energiją,

                  —

                  suprojektuotas taip, kad būtų lengviau perdirbti,

                  —

                  skleidžiantis mažiau triukšmo.

         Pareiškėjas pareiškia, kad produktas atitinka šiuos reikalavimus, ir kompetentingai institucijai pateikia ant pakuotės ir (arba) produkto, ir (arba) patvirtinančios dokumentacijos nurodomo ekologinio ženklo egzempliorių.

         (1)  Pažangesnė konfigūracija ir energijos tiekimo sąsaja.

         (2)  Kaip apibrėžta JAV Aplinkos apasugos agentūros, http://www.energystar.gov/index.cfm?c=computers.pr_crit_computers.

         (3)  OL L 37, 2003 2 13, p. 19.

         (4)  OL 196, 1967 8 16, p. 1.


title: 2003 m. gruodžio 15 d. Tarybos Sprendimas dėl prekybos tam tikrais plieno gaminiais tarp Europos bendrijos ir Ukrainos

text:
Svarbus teisinis pranešimas

|

32003D0893

Oficialusis leidinys L 333 , 20/12/2003 p. 0084 - 0087

		Tarybos Sprendimas2003 m. gruodžio 15 d.dėl prekybos tam tikrais plieno gaminiais tarp Europos bendrijos ir Ukrainos(2003/893/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį ir ypač jos 133 straipsnį,atsižvelgdama į Komisijos pasiūlymą,kadangi:(1) Europos Bendrijų ir jų valstybių narių bei Ukrainos Partnerystės ir bendradarbiavimo susitarimo [1] 22 straipsnio 1 dalyje numatyta, kad prekybą tam tikrais plieno gaminiais turi reglamentuoti specialusis susitarimas.(2) Ankstesnis dvišalis Europos anglių ir plieno bendrijos (EAPB) ir Ukrainos susitarimas dėl prekybos kai kuriais plieno gaminiais baigė galioti 2001 m. gruodžio 31 d.(3) Pasibaigus EAPB sutarties galiojimui, tarptautinius EAPB įsipareigojimus perėmė Europos bendrija, ir prekybai plieno gaminiais su trečiosiomis šalimis taikomos priemonės dabar tenka Bendrijos kompetencijai prekybos politikos srityje.(4) Šalys susitarė sudaryti naują susitarimą ir derybos dėl šio naujo susitarimo dar nebaigtos.(5) Kai tik bus pasirašyta ir įsigalios naujas susitarimas, turėtų būti nustatyti nauji kiekybiniai apribojimai 2004 m.; šie apribojimai turėtų būti peržiūrėti, atsižvelgiant į naujų valstybių narių prisijungimą prie Bendrijos 2004 m. gegužės 1 d.(6) Atsižvelgiant į tai, kad nuo 2003 m. sausio 1 d. taikomas 30 eurų mokestis už toną eksportuojamo geležies laužo nebuvo nei padidintas, nei sumažintas, būtina 2004 m. nustatyti tokius pačius kiekybinius apribojimus kaip ir 2003 m.,PRIĖMĖ ŠĮ SPRENDIMĄ:1 straipsnis2004 m. sausio 1 d. – gruodžio 31 d. laikotarpiui I priede išvardytų Ukrainos kilmės plieno gaminių importui į Bendriją bus reikalinga licencija.2 straipsnisLeidimas importuoti išduodamas kiekvienai gaminių grupei ir visai Bendrijai, neviršijant II priede pateikiamų kiekybinių apribojimų.Licencijos išduodamos, tik atsižvelgiant į šiuos apribojimus.3 straipsnisLicencijų išdavimo taisyklės ir kitos susijusios nuostatos skelbiamos Europos Sąjungos oficialiajame leidinyje.Valstybės narės išduoda licencijas pagal šias taisykles ir nedelsdamos apie tai praneša Komisijai. Komisija reguliariai informuoja valstybes nares, kokia kvotos dalis išnaudota.Valstybės narės ir Komisija tariasi tarpusavyje, siekdamos užtikrinti, kad šie kiekiai nebūtų viršyti.4 straipsnisSusitarimo dėl prekybos tam tikrais plieno gaminiais nuostatos kartu su jo įgyvendinimo priemonėmis pakeičia šio sprendimo nuostatas, įsigaliojus minėtam susitarimui.5 straipsnisŠis sprendimas įsigalioja jo paskelbimo Europos Sąjungos oficialiajame leidinyje dieną.Priimta Briuselyje, 2003 m. gruodžio 15 d.Tarybos varduPirmininkasA. Marzano[1] OL L 49, 1998 2 19, p. 3.--------------------------------------------------I PRIEDAS1 STRAIPSNYJE NURODYTI PRODUKTAISA Plokšti valcavimo produktaiSA1 (ritiniai)72081000720825007208260072082700720836007208371072083790720838107208389072083910720839907211141072111920721911007219121072191290721913107219139072191410721914907225202072253000SA2 (sunkioji plokštė)7208401072085110720851307208515072085191720851997208521072085291720852997208531072111300722540207225405072259910SA3 (kiti plokšti valcavimo produktai)7208409072085390720854107208549072089010720915007209161072091690720917107209179072091810720918917209189972092500720926107209269072092710720927907209281072092890720990107210111072101211721012197210201072103010721041107210491072105010721061107210691072107031721070397210903172109033721090387211149072111990721123107211235172112920721190117212101072121091721220117212301172124010721240917212503172125051721260117212609172192110721921907219221072192290721923007219240072193100721932107219329072193310721933907219341072193490721935107219359072254080SB Ilgi produktaiSB1 (pluoštas)720719317207207172163111721631197216319172163199721632117216321972163291721632997216331072163390SB2 (vielos gamybai skirti strypai)7213100072132000721391107213912072139141721391497213917072139190721399107213999072210010722100907227100072272000722790107227905072279095SB3 (kiti ilgi produktai)720719117207191472071916720720517207205572072057721420007214300072149110721491907214991072149931721499397214995072149961721499697214998072149990721590107216100072162100721622007216401072164090721650107216509172165099721699107218992072221111722211197222112172221129722211917222119972221910722219907222301072224010722240307224903172249039722810107228103072282011722820197228203072283020722830417228304972283061722830697228307072283089722860107228701072287031722880107228809073011000--------------------------------------------------II PRIEDAS2 STRAIPSNYJE NURODYTI KIEKYBINIAI APRIBOJIMAIProduktai | Tonos |SA Plokšti valcavimo produktaiSA1 (ritiniai) | 19190 |SA2 (sunkioji plokštė) | 73444 |SA3 (kiti plokšti valcavimo produktai) | 5926 |SB Ilgi produktaiSB1 (pluoštas) | 2583 |SB2 (vielos gamybai skirti strypai) | 36904 |SB3 (kiti ilgi produktai) | 46499 |--------------------------------------------------


title: 2009 m. gruodžio 18 d. Komisijos sprendimas, pavesti Buvusiajai Jugoslavijos Respublikai Makedonijai valdyti pasirengimo narystei laikotarpiu skiriamą pagalbą, susijusią su pasirengimo narystei pagalbos priemonės (PNPP) V komponentu Žemės ūkis ir kaimo plėtra , pasirengimo narystei 101, 103 ir 302 priemonėms įgyvendinti

text:
19.12.2009

               LT

               Europos Sąjungos oficialusis leidinys

               L 338/101

      KOMISIJOS SPRENDIMAS

   2009 m. gruodžio 18 d.
   pavesti Buvusiajai Jugoslavijos Respublikai Makedonijai valdyti pasirengimo narystei laikotarpiu skiriamą pagalbą, susijusią su pasirengimo narystei pagalbos priemonės (PNPP) V komponentu „Žemės ūkis ir kaimo plėtra“, pasirengimo narystei 101, 103 ir 302 priemonėms įgyvendinti
   (2009/987/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. liepos 17 d. Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) (1),
   atsižvelgdama į 2007 m. birželio 12 d. Komisijos reglamentą (EB) Nr. 718/2007, įgyvendinantį Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) (2), ypač į jo 18 ir 186 straipsnius,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3) (toliau – finansinis reglamentas), ypač į jo 53c straipsnį ir 56 straipsnio 2 dalį,
   atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (4) (toliau – įgyvendinimo taisyklės), ypač į jo 35 straipsnį,
   kadangi:

               (1)

               Reglamente (EB) Nr. 1085/2006, nustatančiame Pasirengimo narystei pagalbos priemonę (IPA), nustatyti 2007–2013 m. pasirengimo narystei pagalbos šalims kandidatėms ir potencialioms šalims kandidatėms tikslai ir pagrindiniai principai ir atsakomybė už jos įgyvendinimą suteikta Komisijai.

               (2)

               Reglamento (EB) Nr. 718/2007, įgyvendinančio Reglamentą (EB) Nr. 1085/2006, 11, 12, 13, 14, 18 ir 186 straipsnių nuostatomis Komisijai suteikiama galimybė valdymo įgaliojimus perduoti pagalbą gaunančiai šaliai ir nustatomi tokiam įgaliojimų, susijusių su pasirengimo narystei pagalbos priemonės (PNPP) V komponentu „Žemės ūkis ir kaimo plėtra“, perdavimui keliami reikalavimai.

               (3)

               Pagal Reglamento (EB) Nr. 718/2007 7 straipsnį Komisija ir pagalbą gaunanti šalis sudaro bendrąjį susitarimą, kurio tikslas – nustatyti bendradarbiavimo teikiant ES finansinę pagalbą ją gaunančiai šaliai taisykles ir susitarti dėl jų. Jei būtina, bendrasis susitarimas gali būti papildytas sektorių susitarimu arba sektorių susitarimais, kuriuose apibrėžiamos konkrečios nuostatos pagal komponentus.

               (4)

               Kad pagalbą gaunančiai šaliai būtų perduoti valdymo įgaliojimai, turi būti įvykdytos finansinio reglamento 53c straipsnyje bei 56 straipsnio 2 dalyje ir įgyvendinimo taisyklių 35 straipsnyje išdėstytos sąlygos.

               (5)

               Įgyvendinant pagal PNPP teikiamą pagalbą, 2008 m. kovo 4 d. buvo sudarytas Buvusiosios Jugoslavijos Respublikos Makedonijos Vyriausybės ir Europos Bendrijų Komisijos bendrasis susitarimas dėl bendradarbiavimo teikiant EB finansinę pagalbą Buvusiajai Jugoslavijos Respublikai Makedonijai taisyklių.

               (6)

               Į Buvusiosios Jugoslavijos Respublikos Makedonijos PNPP žemės ūkio ir kaimo plėtros programą (toliau – IPARD programa), patvirtintą 2008 m. vasario 25 d. Komisijos sprendimu C(2008) 677 pagal Reglamento (EB) Nr. 1085/2006 7 straipsnio 3 dalį ir Reglamento (EB) Nr. 718/2007 184 straipsnį, įtrauktas metinių Bendrijos įnašų planas ir finansavimo susitarimas.

               (7)

               2009 m. sausio 29 d. sudarytu Europos bendrijos Komisijos, atstovaujančios Europos bendriją ir veikiančios jos vardu, ir Buvusiosios Jugoslavijos Respublikos Makedonijos Vyriausybės, veikiančios Buvusiosios Jugoslavijos Respublikos Makedonijos vardu, sektorių susitarimu papildomos bendrojo susitarimo, kuriuo nustatomos konkrečios nuostatos, skirtos Buvusiosios Jugoslavijos Respublikos Makedonijos PNPP žemės ūkio ir kaimo plėtros programai (IPARD programai) įgyvendinti ir vykdyti, nuostatos.

               (8)

               Paskutiniai IPARD programos pakeitimai padaryti 2009 m. rugsėjo 23 d. Komisijos sprendimu C(2009) 7041.

               (9)

               Pagal Reglamento (EB) Nr. 718/2007 21 straipsnį pagalbą gaunanti šalis turi paskirti už IPARD programos įgyvendinimą atsakingas įstaigas ir institucijas: kompetentingą akreditavimo pareigūną, nacionalinį leidimus duodantį pareigūną, nacionalinį fondą, vadovaujančiąją instituciją, IPARD agentūrą ir audito instituciją.

               (10)

               Nacionalinio fondo funkcijoms vykdyti Buvusiosios Jugoslavijos Respublikos Makedonijos Vyriausybė paskyrė Nacionalinį fondą – Finansų ministerijos centrinę iždo įstaigą, kuri vykdys Sektorių susitarimo I priede apibrėžtas funkcijas ir įsipareigojimus.

               (11)

               IPARD agentūros funkcijoms vykdyti Buvusiosios Jugoslavijos Respublikos Makedonijos Vyriausybė paskyrė Finansinės paramos žemės ūkiui ir kaimo plėtrai agentūrą, kuri vykdys Sektorių susitarimo I priede apibrėžtas funkcijas ir įsipareigojimus.

               (12)

               Vadovaujančiosios institucijos funkcijoms vykdyti Buvusiosios Jugoslavijos Respublikos Makedonijos Vyriausybė paskyrė Žemės, miškų ir vandens ūkio ministerijos vadovaujančiąją instituciją, kuri vykdys Sektorių susitarimo I priede apibrėžtas funkcijas ir įsipareigojimus.

               (13)

               2009 m. kovo 18 d. kompetentingas akreditavimo pareigūnas, vadovaudamasis Reglamento (EB) Nr. 718/2007 12 straipsnio 3 dalimi, Europos Komisijai pranešė apie nacionalinio leidimus duodančio pareigūno ir nacionalinio fondo akreditavimą.

               (14)

               2009 m. kovo 18 d. nacionalinis leidimus duodantis pareigūnas, vadovaudamasis Reglamento (EB) Nr. 718/2007 13 straipsnio 3 dalimi, Europos Komisijai pranešė apie veiklos struktūros, atsakingos už PNPP V komponento „Kaimo plėtra“ valdymą ir įgyvendinimą, akreditavimą.

               (15)

               IPARD agentūros funkcijas vykdanti Finansinės paramos žemės ūkiui ir kaimo plėtrai agentūra ir vadovaujančiosios institucijos funkcijas vykdanti vadovaujančioji institucija iš keturių IPARD programos priemonių bus atsakingos už trijų nacionalinio leidimus duodančio pareigūno akredituotų priemonių įgyvendinimą: už programoje apibrėžtą 101 priemonę „Investicijos į žemės ūkio valdas, kad šios būtų pertvarkomos ir atitiktų Bendrijos standartus“, 103 priemonę „Investicijos į žemės ūkio ir žuvininkystės produktų perdirbimą ir prekybą, kad ši veikla būtų pertvarkoma ir atitiktų Bendrijos standartus“ ir už 302 priemonę „Kaimo ekonominės veiklos įvairinimas ir plėtra“.

               (16)

               2008 m. spalio 22 d. ir 2009 m. vasario 24 d. nacionalinės valdžios institucijos, remdamosi Sektorių susitarimo 32 straipsnio 3 dalimi, pateikė Komisijai pagalbos skyrimo kriterijus atitinkančių išlaidų sąrašą. Komisija šį sąrašą patvirtino 2009 m. balandžio 17 d.

               (17)

               Siekiant atsižvelgti į Bendrojo susitarimo 19 straipsnio 1 dalies reikalavimus, pagal šį sprendimą patiriamos išlaidos, išskyrus Reglamento (EB) Nr. 718/2007 172 straipsnio 3 dalies c punkte nurodytas bendrąsias išlaidas, atitinka reikalavimus Bendrijos daliniam finansavimui gauti tik tuo atveju, jei jos patiriamos ne anksčiau kaip sprendimo perduoti įgaliojimus priėmimo dieną. Išlaidos atitinka reikalavimus, jei jos patiriamos vadovaujantis patikimo finansų valdymo ir visų pirma ekonomiškumo ir ekonominio efektyvumo principais.

               (18)

               Reglamente (EB) Nr. 718/2007 numatoma, kad Reglamento (EB) Nr. 718/2007 18 straipsnio 2 dalyje nurodytas ex-ante patvirtinimo reikalavimas gali būti netaikomas atskirai ištyrus, ar veiksmingai veikia atitinkama valdymo ir kontrolės sistema, ir numatomos išsamios tokio tyrimo vykdymo taisyklės.

               (19)

               Pagal Reglamento (EB) Nr. 718/2007 14 ir 18 straipsnius buvo peržiūrėtos Reglamento (EB) Nr. 718/2007 11, 12 ir 13 straipsniuose nurodytos akreditacijos ir išnagrinėtos, be kita ko atliekant patikras vietoje, nacionalinio leidimus duodančio pareigūno paraiškoje aprašytos atitinkamų įstaigų ir institucijų procedūros ir struktūros.

               (20)

               Nepaisant to, Komisijos atlikti tikrinimai, susiję su 101 priemone „Investicijos į žemės ūkio valdas, kad šios būtų pertvarkomos ir atitiktų Bendrijos standartus“, 103 priemone „Investicijos į žemės ūkio ir žuvininkystės produktų perdirbimą ir prekybą, kad ši veikla būtų pertvarkoma ir atitiktų Bendrijos standartus“ ir 302 priemone „Kaimo ekonominės veiklos įvairinimas ir plėtra“, remiasi paruošta veikti sistema, tačiau dar neveikia visi svarbūs šios sistemos elementai.

               (21)

               Nors pati audito institucija nėra aptariama šiame sprendime, atlikus patikras vietoje buvo įvertintas jos pasiruošimas veikti kaip funkciškai nepriklausomai audito įstaigai tuo metu, kai Komisijai buvo pateiktas akreditavimo dokumentų paketas, reikalingas valdymui perduoti.

               (22)

               Atlikus patikras vietoje buvo įvertinta, ar Buvusioji Jugoslavijos Respublika Makedonija laikosi finansinio reglamento 56 straipsnio 2 dalies ir Reglamento (EB) Nr. 718/2007 11, 12 ir 13 straipsnių reikalavimų.

               (23)

               Įvertinimo metu nustatyta, kad Buvusioji Jugoslavijos Respublika Makedonija laikosi reikalavimų, susijusių su 101, 103 ir 302 priemonėmis.

               (24)

               Todėl tikslinga panaikinti Reglamento (EB) Nr. 718/2007 18 straipsnio 1 dalyje ir finansinio reglamento 165 straipsnyje nurodytus ex-ante patvirtinimo reikalavimus ir nacionaliniam leidimus duodančiam pareigūnui, nacionaliniam fondui, IPARD agentūrai ir vadovaujančiajai institucijai perduoti decentralizuoto valdymo įgaliojimus, susijusius su Buvusiosios Jugoslavijos Respublikos Makedonijos programos 101, 103 ir 302 priemonėmis,

         PRIĖMĖ ŠĮ SPRENDIMĄ:
   1 straipsnis
   1.   Pagalbos, numatytos pagal PNPP V komponentą „Žemės ūkis ir kaimo plėtra“, valdymas perduodamas susijusioms įstaigoms šiame sprendime išdėstytomis sąlygomis.
   2.   Reikalavimas, kad Buvusioji Jugoslavijos Respublika Makedonija gautų Reglamento (EB) Nr. 718/2007 18 straipsnyje numatytą Komisijos ex-ante patvirtinimą valdymo, mokėjimo ir įgyvendinimo funkcijoms, susijusioms su 101 priemone „Investicijos į žemės ūkio valdas, kad šios būtų pertvarkomos ir atitiktų Bendrijos standartus“, 103 priemone „Investicijos į žemės ūkio ir žuvininkystės produktų perdirbimą ir prekybą, kad ši veikla būtų pertvarkoma ir atitiktų Bendrijos standartus“ ir 302 priemone „Kaimo ekonominės veiklos įvairinimas ir plėtra“, vykdyti, panaikinamas.
   2 straipsnis
   Šis sprendimas taikomas pasitelkus toliau išvardytas struktūras, įstaigas ir institucijas, kurias Buvusioji Jugoslavijos Respublika Makedonija paskyrė pagal PNPP V komponentą numatytos programos 101, 103 ir 302 priemonėms valdyti:

               a)

               nacionalinį leidimus duodantį pareigūną;

               b)

               nacionalinį fondą;

               c)

               PNPP V komponentui įgyvendinti skirtą veiklos struktūrą:

                           —

                           vadovaujančiąją instituciją,

                           —

                           IPARD agentūrą.

         3 straipsnis
   1.   Valdymo įgaliojimai perduodami šio sprendimo 2 straipsnyje nurodytoms struktūroms, įstaigoms ir institucijoms.
   2.   Siekdamos užtikrinti tinkamą valdymo ir kontrolės sistemos veikimą, nacionalinės institucijos toliau vykdo šio sprendimo 2 straipsnyje nurodytų struktūrų, įstaigų ir institucijų patikrinimus. Patikrinimai vykdomi prieš pateikiant pirmą išlaidų deklaraciją, kuria prašoma padengti su šio sprendimo 1 straipsnio 2 dalyje nurodytomis priemonėmis susijusias išlaidas.
   4 straipsnis
   1.   Iki šio sprendimo priėmimo dienos patirtos išlaidos, išskyrus Reglamento (EB) Nr. 718/2007 172 straipsnio 3 dalies c punkte nurodytas bendrąsias išlaidas, visais atvejais laikomos neatitinkančiomis reikalavimų.
   2.   Išlaidos atitinka reikalavimus, jei jos patiriamos vadovaujantis patikimo finansų valdymo ir visų pirma ekonomiškumo ir ekonominio efektyvumo principais.
   5 straipsnis
   Nepažeidžiant jokių sprendimų dėl pagalbos skyrimo atskiriems gavėjams pagal IPARD programą, taikomos Buvusiosios Jugoslavijos Respublikos Makedonijos pasiūlytos išlaidų atitikties reikalavimams taisyklės, išdėstytos 2008 m. spalio 22 d. laiške Nr. 08–44/82 ir 2009 m. vasario 24 d. laiške Nr. 08–77/16, kuriuos Komisija atitinkamai užregistravo 2008 m. lapkričio 21 d. numeriu A/31025 ir 2009 m. kovo 24 d. numeriu A/7937.
   6 straipsnis
   1.   Kaip nustatyta Reglamento (EB) Nr. 718/2007 17 straipsnyje, Komisija stebi, ar vykdomi valdymo įgaliojimų perdavimo reikalavimai.
   2.   Jei bet kuriuo šio sprendimo įgyvendinimo metu, Komisijos nuomone, Buvusioji Jugoslavijos Respublika Makedonija nebesilaiko šiame sprendime nustatytų įsipareigojimų, Komisija gali nuspręsti valdymo įgaliojimų perdavimą panaikinti arba sustabdyti.

      Priimta Briuselyje 2009 m. gruodžio 18 d.

            Komisijos vardu

            Pirmininkas

         José Manuel BARROSO

      (1)  OL L 210, 2006 7 31, p. 82.

      (2)  OL L 170, 2007 6 29, p. 1.

      (3)  OL L 248, 2002 9 16, p. 1.

      (4)  OL L 357, 2002 12 31, p. 1.


title: 2014 m. vasario 10 d. Tarybos sprendimas 2014/75/BUSP dėl Europos Sąjungos saugumo studijų instituto

text:
12.2.2014

               LT

               Europos Sąjungos oficialusis leidinys

               L 41/13

      TARYBOS SPRENDIMAS 2014/75/BUSP
   2014 m. vasario 10 d.
   dėl Europos Sąjungos saugumo studijų instituto
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį ir 31 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2001 m. liepos 20 d. Taryba priėmė Bendrųjų veiksmų aktą 2001/554/BUSP (1);

               (2)

               Europos Sąjungos saugumo studijų institutas (toliau – institutas), Tarybai politiškai prižiūrint ir Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis) vadovaujant, turėtų padėti Europos Sąjungai ir jos valstybėms narėms įgyvendinti bendrą užsienio ir saugumo politiką (BUSP), įskaitant bendrą saugumo ir gynybos politiką (BSGP), ir kitus Sąjungos išorės veiksmus;

               (3)

               institutas turėtų turėti teisinį subjektiškumą ir visišką intelektinį nepriklausomumą, nedarant poveikio Tarybos ir vyriausiojo įgaliotinio pareigoms;

               (4)

               2011 m. rugsėjo 20 d. vadovaudamasis Bendrųjų veiksmų akto 2001/554/BUSP 19 straipsniu, vyriausiasis įgaliotinis pateikė Tarybai instituto veikimo apžvalgos ataskaitą. Politikos ir saugumo komitetas (PSK) susipažino su ta ataskaita ir 2012 m. vasario 1 d. rekomendavo Tarybai iš dalies pakeisti Bendrųjų veiksmų aktą 2001/554/BUSP;

               (5)

               siekiant teisinio aiškumo, ankstesnius pakeitimus ir tolesnius siūlomus pakeitimus derėtų konsoliduoti viename naujame sprendime, o Bendrųjų veiksmų aktą 2001/554/BUSP panaikinti,

         PRIĖMĖ ŠĮ SPRENDIMĄ:
   1 straipsnis
   Tęstinumas ir buveinės vieta
   1.   Europos Sąjungos saugumo studijų institutas, įsteigtas Bendrųjų veiksmų aktu 2001/554/BUSP (toliau – institutas), savo veiklą tęsia pagal šį sprendimą.
   2.   Lieka nepakeistos visos esamos teisės ir pareigos bei taisyklės, nustatytos pagal Bendrųjų veiksmų aktą 2001/554/BUSP. Visų pirma, lieka nepakeistos visos esamos darbo sutartys ir visos iš jų kylančios teisės.
   3.   Instituto buveinė yra Paryžiuje. Siekiant sudaryti palankesnes sąlygas veiklai Briuselyje organizuoti, institutas turi ryšių tarnybą Briuselyje. Instituto organizacinė struktūra yra lanksti, ypatingą dėmesį skiriant kokybei ir efektyvumui, be kita ko, etatų skaičiaus atžvilgiu.
   2 straipsnis
   Misija ir užduotys
   1.   Institutas, glaudžiai bendradarbiaudamas su valstybėmis narėmis, prisideda plėtojant ES strategines idėjas Sąjungos bendros užsienio ir saugumo politikos (BUSP) ir bendros saugumo ir gynybos politikos (BSGP) srityje, įskaitant konfliktų prevenciją ir taikos kūrimą, bei kitų Sąjungos išorės veiksmų srityje, siekiant stiprinti ES analizės, prognozavimo ir ryšių užmezgimo gebėjimus išorės veiksmų srityje.
   2.   Instituto veikloje daugiausia dėmesio skiriama į politiką orientuotos analizės vykdymui, informavimui, sklaidai ir diskusijoms, ryšių užmezgimo renginių ir seminarų organizavimui, taip pat atitinkamų Sąjungos ir valstybių narių pareigūnams ir ekspertams skirtų dokumentų rinkimui.
   3.   Institutas taip pat skatina ryšius su akademiniu pasauliu, ekspertų grupėmis ir atitinkamais pilietinės visuomenės subjektais visame Europos žemyne, už Atlanto ir platesnėje tarptautinėje bendruomenėje, veikdamas kaip sąsaja tarp Sąjungos institucijų ir išorės ekspertų pasaulio, įskaitant saugumo srities atstovus.
   3 straipsnis
   Politinė priežiūra ir vadovavimas
   1.   Politikos ir saugumo komitetas (PSK) Tarybos atsakomybe vykdo instituto veiklos politinę priežiūrą. Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis) vadovauja institutui pagal vyriausiojo įgaliotinio atsakomybę už BUSP ir ypač už BSGP.
   2.   Politinė priežiūra ir vadovavimas vykdomi nevaržant instituto intelektinio nepriklausomumo ir veiklos savarankiškumo jam vykdant savo misiją ir užduotis.
   4 straipsnis
   Teisinis subjektiškumas
   Institutas turi teisinį subjektiškumą, reikalingą savo funkcijoms atlikti ir savo tikslams pasiekti. Jis visų pirma gali sudaryti sutartis, įgyti kilnojamąjį ir nekilnojamąjį turtą, juo disponuoti ir būti procesinių veiksmų šalimi. Institutas yra ne pelno siekiantis subjektas. Valstybės narės prireikus imasi priemonių suteikti institutui teisinį veiksnumą, suteikiamą juridiniams asmenims pagal jų nacionalinius įstatymus, kai būtina.
   5 straipsnis
   Valdyba
   1.   Institutas turi valdybą, kuri tvirtina jo metinę ir ilgalaikę darbo programą ir atitinkamą biudžetą. Valdyboje aptariami klausimai, susiję su instituto misija, užduotimis, veikimu ir personalu.
   2.   Valdybai pirmininkauja vyriausiasis įgaliotinis ar vyriausiojo įgaliotinio atstovas. Valdybos sekretoriato funkcijas vykdo Europos išorės veiksmų tarnyba (EIVT).
   3.   Valdybą sudaro po vieną kiekvienos valstybės narės paskirtą atstovą. Kiekvienam valdybos nariui atstovauti ar jį lydėti gali pakaitinis narys. Komisija dalyvauja valdybos darbe ir taip pat paskiria savo atstovą.
   4.   Instituto direktorius arba direktoriaus atstovas paprastai dalyvauja valdybos posėdžiuose. Valdybos posėdžiuose taip pat gali dalyvauti Karinio štabo generalinis direktorius ir Karinio komiteto pirmininkas arba jų atstovai.
   5.   Valdybos sprendimai priimami valstybių narių atstovų kvalifikuota balsų dauguma, balsus skaičiuojant pagal Europos Sąjungos sutarties (ES sutartis) 16 straipsnio 4 ir 5 dalis, nedarant poveikio šio sprendimo 11 straipsnio 2 ir 3 dalims. Valdyba patvirtina savo darbo tvarkos taisykles.
   6.   Valdyba gali nutarti sudaryti ad hoc darbo grupes arba nuolatinius komitetus, kurie, prižiūrimi valdybos, nagrinėja jos bendrai kompetencijai priklausančias konkrečias temas ar klausimus. Sprendime sudaryti tokią grupę arba komitetą nustatomi jos (jo) įgaliojimai, sudėtis ir veikimo trukmė.
   7.   Valdybą ne rečiau kaip du kartus per metus sušaukia pirmininkas. Ji taip pat sušaukiama bent trečdalio jos narių prašymu.
   6 straipsnis
   Direktorius
   1.   Valdyba, remdamasi vyriausiojo įgaliotinio rekomendacija, iš valstybių narių piliečių skiria instituto direktorių. Direktorius skiriamas trejų metų laikotarpiui, o jo kadencija gali būti pratęsiama dar vienai dvejų metų kadencijai.
   2.   Kandidatai į direktoriaus vietą turėtų būti asmenys, turintys pripažintų ekspertinių ilgalaikių žinių ir patirties užsienio reikaluose, saugumo politikoje ir diplomatijoje, taip pat susijusiuose tyrimuose. Valstybės narės pateikia kandidatūras vyriausiajam įgaliotiniui, o šis apie jas praneša valdybai. Pirminės atrankos procedūra organizuojama vyriausiojo įgaliotinio atsakomybe. Pirminės atrankos komisiją sudaro trys EIVT atstovai ir trys valstybių narių atstovai iš trijų pirmininkaujančių valstybių narių ir jai pirmininkauja vyriausiasis įgaliotinis ar jo atstovas. Remiantis pirminės atrankos rezultatais, vyriausiasis įgaliotinis pateikia valdybai rekomendaciją su bent trijų atrinktų kandidatų sąrašu, sudarytą pirminės atrankos komisijos prioriteto tvarka.
   3.   Direktorius yra instituto teisinis atstovas.
   4.   Direktorius yra atsakingas už visų kitų instituto darbuotojų priėmimą į darbą. Valdybos nariai iš anksto informuojami apie analitikų skyrimą.
   5.   Valdybai patvirtinus ir atsižvelgiant į finansines pasekmes priėmus metinį instituto biudžetą, direktorius gali paskirti direktoriaus pavaduotoją. Direktoriaus pavaduotojas skiriamas maksimaliam trejų metų laikotarpiui, o jo įgaliojimai gali būti pratęsti dar vienai dvejų metų kadencijai.
   6.   Direktorius užtikrina 2 straipsnyje išdėstytų instituto misijos ir užduočių vykdymą. Direktorius palaiko aukštą instituto ekspertinių žinių ir profesionalumo lygį, taip pat užtikrina efektyvų ir veiksmingą instituto veiklos vykdymą.
   Direktorius taip pat yra atsakingas už:

               a)

               instituto metinės darbo programos ir instituto metinės veiklos ataskaitos parengimą;

               b)

               valdybos darbo organizavimą;

               c)

               instituto einamųjų reikalų tvarkymą;

               d)

               visus personalo klausimus;

               e)

               pajamų ir išlaidų suvestinės parengimą ir instituto biudžeto vykdymą;

               f)

               PSK informavimą apie metinę darbo programą;

               g)

               ryšių ir glaudaus bendradarbiavimo su susijusiose srityse veikiančiomis Sąjungos, nacionalinėmis ir tarptautinėmis institucijomis užtikrinimą.

         Pasikonsultavęs su valdyba, direktorius taip pat turėtų išnagrinėti papildomų įnašų į instituto biudžetą galimybes.
   7.   Pagal patvirtintą instituto darbo programą ir biudžetą direktorius turi įgaliojimus sudaryti sutartis, priimti į darbą biudžete patvirtintą personalą ir daryti instituto veiklai reikalingas išlaidas.
   8.   Ne vėliau kaip kitų metų kovo 31 d. direktorius parengia metinę instituto veiklos ataskaitą. Metinė ataskaita siunčiama valdybai ir per vyriausiąjį įgaliotinį – Tarybai, o pastaroji ją siunčia Europos Parlamentui, Komisijai ir valstybėms narėms.
   9.   Direktorius yra atskaitingas valdybai.
   7 straipsnis
   Darbuotojai
   1.   Instituto darbuotojai, kuriuos sudaro analitikai ir administracijos personalas, turi pagal sutartis dirbančių darbuotojų statusą ir yra priimami į darbą iš valstybių narių piliečių.
   Instituto analitikai priimami į darbą remiantis intelektiniais pasiekimais, patirtimi ir ekspertinėmis žiniomis, susijusiomis su instituto misija ir užduotimis, kaip nustatyta 2 straipsnyje, sąžiningo ir skaidraus konkurso tvarka.
   Su instituto darbuotojais susijusias taisykles priima Taryba, remdamasi direktoriaus rekomendacija.
   2.   Ad hoc ir trumpam laikotarpiui į darbą gali būti priimami tyrėjai ir stažuotojai.
   Direktoriui sutikus ir informavus valdybą, tyrėjai gali būti komandiruojami į institutą nustatytam laikotarpiui instituto organizacinėje struktūroje numatytoms pareigoms užimti arba konkrečioms užduotims ir projektams, svarbiems instituto misijai ir užduotims, išdėstytiems 2 straipsnyje.
   Darbuotojai gali būti komandiruojami užimti pareigas ne institute tarnybos interesais nustatytam laikotarpiui vadovaujantis instituto darbuotojams taikomomis taisyklėmis.
   Su komandiravimu susijusias nuostatas tvirtina valdyba direktoriaus siūlymu.
   8 straipsnis
   Nepriklausomumas ir savarankiškumas
   Vykdydami instituto veiklą direktorius ir analitikai turi intelektinį nepriklausomumą ir veiklos savarankiškumą.
   9 straipsnis
   Darbo programa
   1.   Ne vėliau kaip kiekvienų metų spalio 31 d. direktorius parengia kitų metų metinės darbo programos projektą, prie kurio pridedamos vėlesnių metų orientacinės ilgalaikės perspektyvos, ir pateikia jį valdybai.
   2.   Ne vėliau kaip kiekvienų metų lapkričio 30 d. valdyba patvirtina metinę darbo programą.
   10 straipsnis
   Biudžetas
   1.   Visos instituto pajamos ir išlaidos įtraukiamos į kiekvienais finansiniais metais, atitinkančiais kalendorinius metus, sudaromas sąmatas ir nurodomos instituto biudžete, prie kurio pridedamas darbuotojų sąrašas.
   2.   Instituto biudžete nurodytos pajamos ir išlaidos turi būti subalansuotos.
   3.   Instituto pajamas sudaro valstybių narių įnašai pagal bendrųjų nacionalinių pajamų (BNP) skalę. Direktoriui pasiūlius ir valdybai patvirtinus, gali būti priimami papildomi konkretiems projektams, svarbiems instituto misijai ir užduotims, išdėstytiems 2 straipsnyje, skirti įnašai iš kitų šaltinių, ypač iš valstybių narių ar Sąjungos institucijų.
   11 straipsnis
   Biudžeto procedūra
   1.   Ne vėliau kaip kiekvienų metų spalio 31 d. direktorius pateikia valdybai kitų finansinių metų instituto metinio biudžeto, apimančio administracines išlaidas, veiklos išlaidas ir numatomas pajamas, įskaitant papildomus įnašus konkretiems projektams, nurodytus 10 straipsnio 3 dalyje, projektą.
   2.   Ne vėliau kaip kiekvienų metų lapkričio 30 d. valdyba patvirtina instituto metinį biudžetą, valstybių narių atstovams balsuojant vieningai.
   3.   Susidarius neišvengiamoms, išimtinėms ar nenumatytoms aplinkybėms, direktorius valdybai gali pasiūlyti taisomojo biudžeto projektą. Valdyba, deramai atsižvelgdama į skubumą, patvirtina taisomąjį biudžetą, valstybių narių atstovams balsuojant vieningai.
   4.   Kiekvienais metais ne vėliau kaip kovo 31 d. direktorius Tarybai ir valdybai pateikia išsamias visų praėjusių finansinių metų pajamų ir išlaidų ataskaitas, įskaitant instituto veiklos ataskaitą.
   5.   Valdyba tvirtina direktoriaus pateiktą instituto biudžeto vykdymo ataskaitą.
   12 straipsnis
   Finansinės taisyklės
   Valdyba direktoriaus pasiūlymu ir Tarybos pritarimu parengia išsamias finansines taisykles, reglamentuojančias visų pirma instituto biudžeto sudarymo, vykdymo ir kontrolės tvarką.
   13 straipsnis
   Privilegijos ir imunitetai
   1.   Direktoriaus ir instituto darbuotojų privilegijos ir imunitetai yra numatyti 2001 m. spalio 15 d. Taryboje posėdžiavusių valstybių narių Vyriausybių atstovų sprendime dėl privilegijų ir imunitetų, suteikiamų Europos Sąjungos saugumo studijų institutui ir Europos Sąjungos palydovų centrui, taip pat jų organams ir darbuotojams. Iki to sprendimo įsigaliojimo priimančioji valstybė gali suteikti direktoriui ir instituto darbuotojams jame nustatytus privilegijas ir imunitetus.
   2.   Instituto privilegijos ir imunitetai yra numatyti Protokole Nr. 7 dėl Europos Sąjungos privilegijų ir imunitetų, pridėtame prie ES sutarties ir Sutarties dėl Europos Sąjungos veikimo (SESV).
   14 straipsnis
   Teisinė atsakomybė
   1.   Instituto sutartinę atsakomybę reglamentuoja atitinkamai sutarčiai taikytina teisė.
   2.   Pagal bet kurią arbitražinę išlygą, esančią instituto sudarytoje sutartyje, jurisdikcija priklauso Europos Sąjungos Teisingumo Teismui.
   3.   Darbuotojų asmeninę atsakomybę institutui reglamentuoja atitinkamos instituto darbuotojams taikomos nuostatos.
   15 straipsnis
   Galimybė susipažinti su dokumentais
   Direktoriaus pasiūlymu valdyba, atsižvelgdama į Europos Parlamento ir Tarybos reglamente (EB) Nr. 1049/2001 (2) nustatytus principus ir apribojimus, parengia galimybės visuomenei susipažinti su instituto dokumentais taisykles.
   16 straipsnis
   ES įslaptintos informacijos apsauga
   Institutas taiko Tarybos sprendimą 2013/488/ES (3).
   17 straipsnis
   Bendradarbiavimas su valstybėmis narėmis ir Sąjungos institucijomis, įstaigomis ir agentūromis
   Vykdydamas savo misiją ir užduotis, išdėstytus 2 straipsnyje, institutas glaudžiai bendradarbiauja su valstybėmis narėmis ir EIVT. Prireikus institutas taip pat užmezga bendradarbiavimo santykius su Sąjungos institucijomis ir atitinkamomis Sąjungos įstaigomis ir agentūromis, įskaitant Europos saugumo ir gynybos koledžą (ESGK), kad būtų keičiamasi ekspertinėmis žiniomis ir konsultuojamasi bendro intereso srityse. Institutas taip pat gali imtis bendrų projektų su Sąjungos institucijomis, įstaigomis ir agentūromis.
   18 straipsnis
   Duomenų apsauga
   Direktoriaus siūlymu valdyba priima įgyvendinimo taisykles dėl Europos Parlamento ir Tarybos reglamento (EB) Nr. 45/2001 (4).
   19 straipsnis
   Ataskaitų teikimas
   Ne vėliau kaip 2016 m. liepos 31 d. vyriausiasis įgaliotinis pateikia Tarybai šio sprendimo įgyvendinimo ataskaitą, prie kurios prireikus pridedamos atitinkamos rekomendacijos.
   20 straipsnis
   Panaikinimas
   Bendrųjų veiksmų aktas 2001/554/BUSP panaikinamas.
   21 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2014 m. vasario 10 d.

            Tarybos vardu

            Pirmininkė

         C. ASHTON

      (1)  2001 m. liepos 20 d. Tarybos bendrųjų veiksmų aktas 2001/554/BUSP dėl Europos Sąjungos saugumo studijų instituto įsteigimo (OL L 200, 2001 7 25, p. 1).

      (2)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).

      (3)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).

      (4)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).